Direktorka UNICEF-a: Srbija odličan primer, važno da se vakciniše i u regionu\nDirektorka Unicefa u Srbiji Dejana Kostadinova izjavila je da će UNICEF nastaviti isporuku vakcina u skladu sa planom COVAX-a do kraja drugog kvartala ove godine, istakavši da je Srbija odličan primer vakcinacije, ali da je važno i da se u zemljama regiona paralelno odvija taj proces kako bi se prekinulo prenošenje virusa preko granica.\nDejana Kostadinova je, uz napomenu da je u Srbiju u petak, 2. aprila, uveče stigao prvi kontingent vakcina protiv korona virusa iz COVAX mehanizma od 57.600 doza, što je istorijski trenutak, za Radio-televiziju Srbije (RTS) rekla da će UNICEF ostatak od 201.600 doza isporučiti skladu sa distributivnim planom COVAX-a do kraja drugog kvartala ove godine.\n„Cilj COVAX-a je da distribuira vakcine i da pokrije 20 odsto populacije u svim zemljama sveta i prva isporuka treba da bude do kraja prvog kvartala ove godine i da pokrije tri procenta populacije – to su zdravstveni i socijalni radnici i svi oni koji su na prvoj liniji i pružaju usluge populaciji“, dodala je Kostadinova.\nKako kaže, prvenstveno je cilj da se obezbedi jednaka i ravnopravna distribucija vakcina svim zemljama sveta.\nU Srbiju stiglo 57.600 vakcina preko COVAX mehanizma\nCOVAX mehanizmom, koji obuhvata 190 zemalja, koordinira Globalna alijansa za vakcine (GAVI), Svetska zdravstvena organizacija (WHO) i Koalicija za pripravnost na epidemije (CEPI), a cilj mu je da obezbedi ravnomernu raspodelu vakcina i na najsiromašnije zemlje sveta.\nIma za cilj da obezbedi dve milijarde doza vakcina za zemlje sa nižim primanjima do kraja 2021. godine.\nNa pitanje da li se kasni sa isporukom vakcina iz COVAX programa, Kostadinova je objasnila da je od osnivanja programa 2020. godine postavljen program da započne distribucija vakcina do kraja prvog kvartala 2021. godine.\n„Tako da je prva isporuka za Srbiju bila planirana za kraj marta i početak aprila, pa je juče, 2. aprila, stigla ta prva doza vakcina za Srbiju. Krajem februara COVAX je bio ispred plana i počeo je isporuku vakcina 24. februara, kada je prva zemlja dobila vakcine“, kaže Kostadinova.\nSada će, ističe, COVAX isporučiti vakcine svim zemljama u regionu.\n„Moramo biti svesni da postoji velika potražnja za vakcinama na globalnom tržištu, tako da neće svi moći da budu vakcinisani u isto vreme“, dodala je ona.\nNaglasila je da je Srbija odličan primer vakcinacije.\n„Vidimo da se odvija masovna vakcinacija, želela bih da čestitam Vladi Srbije na odličnoj organizaciji i sprovođenju procesa vakcinacije. Takva situacija nije u zemljama u okruženju, ali važno je da sve zemlje u regionu počnu i održe paralelno taj proces kako bi se prekinulo prenošenje virusa preko granica“, naglasila je Kostadinova.\nNa pitanje koliko je pandemija uticala na redovne imunizacije i sprečavanje drugih zaraznih bolesti, na primer male boginje, Kostadinova kaže da je redovna vakcinacija dece veoma važna i da roditelji treba da poštuju kalendar vakcinacije.\n„Nažalost, svedoci smo smanjenja imunizacije u Srbiji, kao i u okolnim zemljama tokom proteklih godina. Možda najvažniji primer je vakcina MMR, gde imamo pad i nezadovoljavajući procenat imunizacije čak i 2019. godine, samo 88 odsto. Taj trend se pojačao dolaskom epidemije korona virusa“, naglašava Kostadinova.\nUkazala je da će procenat imunizacije biti i 10 do 20 odsto manji ako ne preokrenemo taj trend, kao i da će to biti zaista opasno za čitavo društvo.


Mediji za marginalizovane - Portal Drina Press\nMediji za marginalizovane\n19. marta 2019. 6. juna 2019. Aktivizam Civic Media\nUdruženje “Prijatelji Srebrenice” iz Bosne i Hercegovine i Udruženje građana “Centar za unapređenje društvene svesti – Super građanin” iz Niša (Srbija), provode projekat jačanja glasa i promocije ranjivih kategorija u medijima, kako bi se unaprijedilo predstavljanje ovih grupa u njihovim zajednicama. Neophodno je dati glas marginalizovanim grupama, omogućiti im da aktivno učestvuju u kreiranju medijskih sadržaja.\nPartneri će predstaviti video tutorijale za građane/ke novinare/ke, a tokom radionica sa četiri grupe polaznika/ca u obje zemlje, biće urađene radio emisija o temama koje odaberu polaznici/ce. Radio emisije će biti emitovane u okviru radio programa koji emituju partnerske organizacije.\nMediji se nedovoljno bave pitanjima od interesa za marginalizovane grupe, a pripadnicima/cama ovih grupa je teško da dođu do prostora u kojem mogu izraziti svoje mišljenje, oblikovati javnu debate ili uticati na odluke koje ih se tiču. Radionice građanskog novinarstva će rezultirati radio emisijama koje će upravo dati mogućnost ranjivim kategorijama da se izraze i unaprijede proces uključenja u zajednicu.\nIzvor: Prijatelji Srebrenice\nVlasenica: Oprema za spasioce


Nove vijesti dostupne na www.zenicablog.com: Dom štampe\nStečajna uprava preduzeća “Dom štampe” Zenica oglasila je prvo javno nadmetanje za prodaju dijela imovine u vlasništvu ovog štamparskog preduzeća. Usmenim i javnim nadmetanjem, koje će se početkom februara, uz prethodnu pismenu prijavu zainteresiranih održati na Općinskom sudu u Zenici, stečajna uprava namjerava prodati poslovnu zgradu u centru Zenice, površine oko 1.400 kvadratnih metara, skladište repromaterijala, površine 200 kvadratnih metara i garažu površine 29 kvadrata. Početna cijena poslovne zgrade je 2.500 KM po kvadratnom metru, skladišta 2.000 KM, a garaže 1.000 maraka po kvadratu.\nProdaja poslovne zgrade “Doma štampe”, koja se nalazi na izuzetno atraktivnoj lokaciji u centru grada, sastavni je dio Stečajnog plana donesenog sredinom prošle godine. Stečajna uprava, na čelu sa upravnikom Asimom Sunulahpašićem prodajom namjerava izmiriti nagomilana dugovanja prema dobavljačima i radnicima, koja iznose preko tri miliona KM, a potom nastaviti djelatnost, u manjem obimu i sa manjim brojem radnika, u novom prostoru u Poslovnoj zoni Zenica 1.\nposted by @do at 10:05


Sindikati zadovoljni izmjenama Zakona o stečaju | Ekonomist\nSindikati zadovoljni izmjenama Zakona o stečaju\nby Redakcija - 13/09/2017 0\nPredstavnici Unije slobodnih sindikata (USSCG) i Saveza sindikata (SSCG) zadovoljni su predloženim izmjenama Zakona o stečaju, kojima se omogućava da i radnici tokom tog procesa imaju pravo na godišnji odmor, slobodne dane i sindikalno organizovanje.\nPredsjednik USSCG, Srđa Keković, kazao je Pobjedi da je ta inicijativa rezultat njihovog lobiranja kod poslaničkih klubova u parlamentu.\n„Ona je trebalo da bude pokrenuta prije dva mjeseca, ali zbog situacije nije mogla biti stavljena na dnevni red tadašnji sjednice Skupštine. Dogovoreno je sa predlagačem da to bude urađeno sada, tako da smo zahvalni što će biti procesuirana i očekujemo da će biti usvojena“, dodao je je Keković.\nPredlog izmjena, koji se nalazi u skupštinskoj proceduri, su podnijeli poslanici Demokratske partije socijalista(DPS) Predrag Sekulić i Marta Šćepanović.\nKeković je podsjetio da je USSCG u slučaju Kombinata aluminijuma (KAP) u stečaju otkrila da zvaničnici te institucije tumače da zaposleni koji su radno angažovani u preduzećima u stečaju nemaju prava kao i svi ostali zaposleni u Crnoj Gori.\n„To znači da su oni diskriminisani, što je sasvim suprotno svim međunarodnim propisima koje je ratifikovala Crna Gora. Tim povodom smo još tokom 2015. uputili inicijativu Skupštini za izmjene i dopunu Zakona o stečaju“, saopštio je Keković.\nOn je dodao da su tada uspjeli da izdejstvuju preko predlagača, Ministarstva ekonomije, odnosno na skupštinskom Odboru, da se kroz izmjene i dopune Zakona o stečaju unese da zaposleni imaju sva prava iz Zakona o radu kao i svi.\n„Međutim, nakon što su te izmjene usvojene, 19. avgusta prošle godine, došlo je do novog tumačenja u kojem nadležne institucije te izmjene ne primjenjuju na one zaposlene u stečaju koji je nastupio prije nego što je ovaj zakon stupio na snagu, što je bilo nevjerovatno. Pokrenuli smo novu incijativu u parlamentu prema svim poslaničkim klubovima i tražili da se to pojasni i da se kaže da je, za razliku od svih drugih prava iz stečaja, ovo univerzalno pravo i apsulutno nema veze da se veže za datum stupanja izmijenjenog zakona“, objasnio je Keković.\nPredsjednik sindikata KAP-a i sindikata metalskih radnika Crne Gore pri USSCG, Sandra Obradović, kazala je da uvođenjem stečaja u toj firmi radnici nijesu imali pravo na korišćenje godišnjeg odmora, ljekarske preglede, sindikalno organizovanje, što traje već četiri godine.\n„Prosto, radnici nemaju nijedno pravo koje imaju zaposleni u firmama koje su van stečaja. Sindikat KAP-a se tada više puta obraćao i stečajnom upravniku i menadžmentu KAP-a sa zahtjevom da dozvoli korišćenje odmora radnicima, s obzirom da oni rade u izuzetno teškim po zdravlje opasnim uslovima, kao što je elektroliza. Nažalost, sve je završilo mojim otkazom, a nakon toga je uslijedila borba za izmjenu Zakona o stečaju“, kazala je Obradović.\nOna je navela da još nije vraćena na posao. Sudski postupak je više od godinu i po pred Ustavnim sudom, ali je u međuvremenu u martu prošle godine dobila preporuke Međunarodne organizacije rada (MOR).\n„U tim preporukama stoji da firme u stečaju ne mogu dovoditi do sindikalnog neorganizovanja. Navodi se takođe da me vrate na posao, da mi se omogući nesmetani rad i sindikalno vođenje“, rekla je Obradović i dodala da se Vlada do danas nije izjasnila povodom tih preporuka.\nGeneralni sekretar SSCG-a, Duško Zarubica, saopštio je da radnici u preduzećima u stečaju moraju imati osnovna prava.\n„Nažalost, sindikalci su podlegli euforiji i priči da zaposleni u preduzećima u stečaju maltene nemaju nikakva prava. Išlo se čak dotle da se nijesu mogli ni sindikalno organizovati u traženju svojih prava“, rekao je Zarubica.\nMinimalna penzija biće 145 eura\nPovoljnije mogućnosti za odlazak u penziju\nBez dogovora o povećanju minimalca\n“Ave Maria Koljčević” u stečaju\nZlato na tržišnoj klackalici


Pobede su izvojevali TSC, koji u gostima bio bolji od Proletara (1:3) i Voždovac koji je savladao Napredak (1:0).\nEkipa Zoltana Saba napravila je veoma važan korak ka evropskim takmičenjima, šestom uzastopnom pobedom, posle koje će prenoćiti na trećoj poziciji, sa utakmicom viška u odnosu na Vojvodinu.\nLinglong Tire Super liga 2019/20 - 28.Kolo: PROLETER – TSC 1:3 (0:1)\nTim iz Bačke Topole poveo je već u šestom minutu iz jedanaesterca koji je u gol pretvorio Nenad Lukić i taj pogodak je obeležio prvo poluvreme. Posle devet minuta igre u drugom poluvremenu, Proleter je izjednačio golom Jovanovića, ali onda glavnu ulogu preuzima najbolji strelac lige Vladimir Silađi.\nU 66. minutu postigao je svoj 16. gol u sezoni, za novo vođstvo TSC-a, a trijumf gostiju potvrdio je Đuro Zec, na asistenciju Silađija i posle lepe varke protivničkog igrača - 1:3.\nI Voždovac je uspeo večeras da slavi, i to posle šest meseci bez trijumfa na svom terenu. Zmajevi su minimalnim rezultatom ispratili Napredak, gol odluke na veoma lep način postigao je Aleksa Janković. Majstorija Jankovića, na asistenciju Jovana Nišića, bila je dovoljna za trijumf "zmajeva", na koji su čekali još od 4. decembra, kada je na istom mestu pao Radnički iz Niša.\nŠto se Napretka tiče, crna serija se nastavlja, a "čarapani" nisu još slavili ove godine, a ovo im je bio deveti meč bez pobede.


Datum kreiranja srijeda, 09 April 2014 03:40\nDanas je Udruženju privrednika općine Gradačac i privrednicima prezentirana mogućnost dodjele građevinskog zemljišta u industrijskoj zoni II u Gradačcu.\nOpćina Gradačac, u ovoj Industrijskoj zoni raspolaže sa 120.000m² građevinskog zemljišta, na dva lokaliteta.\nParcela od 80.000 m² koja se nalazi uz izgrađenu saobraćajnicu može se pod povoljnim uslovima dodijeliti u najkraćem periodu za investiranje u nove proizvodne i druge kapacitete.\nIndustrijska zona II Gradačca pruža velike mogućnosti za razvoj biznisa, zbog svoje opremljenosti infrastrukturom, lokacije i drugih pogodnosti.\nOpćinski načelnik mr.sci Edis Dervišagić u obraćanju privrednicima Gradačca, istakao je dobru saradnju sa istim i udruženjem kao i zahvalio privrednicima na viziji, ulaganjima a posebno zapošljavanju novih radnika.\nPrivrednici Gradačca su priznati i uživaju poslovni ugled kako u Bosni i Hercegovini tako i svijetu, a posebno u oblasti metalske, tekstilne, drvne, građevinske i poljoprivredno –prehrambene industrije.\nPrivrednici Gradačca veoma pozitivno su ocijenili namjere Općinskog načelnika i organa općine Gradačac, da se zemljište u vlasništvu općine Gradačac dodijeli pod povoljnim uslovima u skladu sa propisima u cilju većeg zapošljavanja.\nIskazali su zainteresovanost za ulaganje kako sa stranim investitorima, tako i sredstvima svojih firmi.\nOpćinski načelnik upoznao je učesnike da će općina Gradačac po potrebi vršiti izmjene plansko-urbanističke dokumentacije kao i da postoje mogućnosti pored prodaje, izdavanja na dugoročni zakup, javno-privatno partnerstvo i drugi oblici prihvatljivi za općinu u cilju većeg zapošljavanja kao i interese ulagača.\nU narednom periodu konkretizovat će se aktivnosti shodno interesima ulagača.\nPrijem za članove udruženja "Kutak radosti"\nOdržan sastanak sa Red Dragonsima\nObavještenje odsjeka za budžet i finansije\nNacrt Strategije razvoja općine Gradačac za period 2014-2024\nStranica 1265 od 1273\nOsnovni cilj projekta PRO-Budućnost je izgradnja mira i povjerenja među...


Jasminka Bjeletić i Srđan Popović tokom obilaska Medicinske škole u Lepini (Foto Kim)\nNakon što je jedno odeljnje srednje Medicinske škole posetilo apoteku "Beograd", gde su imali prilike da vide kako funkcioniše rad u tamošnjoj apoteci, direktorka te ustanove Jasminka Bjeletić je posetu i uzvratila, a učenike Medicinske škole i obrdovala prigodnim poklonima.\n„Naša saveznička kuća "Galenika farmaci" omogućila je donaciju, školski pribor, rančeve. To je prva pomoć za učenike ove škole da nastave svoju edukaciju, da otpočnu kao srednjoškolci novi radni vek, jer oni su već na tom putu, i da sutra budu građani koji će zdravstvenu zaštitu, na ovoj teritoriji na Kosovu održati i lečiti sve meštane“, rekla je direktorka Apoteke ’Beograd’ Bjeletić.\nOna je istakla da se uvek možemo osloniti na Beograd, jer "ta povezanost ne sme nikada da prestane".\nDirektor Medicinske škole Miodrag Živić rekao je da su deca srećna i zadovoljna poklonima, ali da ipak najveći problem predstavlja nedostatak radnog prostora.\n„Medicinska škola ima 330 učenika, u Gračanici je smeštena administracija škole, i četiri odeljenja od prve do četvrte godine, isto tako je u Donjoj Gušteric, i u Lepini. Najveći problem je nedostatak radnog prostora. Željno iščekujemo završetak izgradnje Medicinskog centra u Lapljem Selu, kao bi u što karećem roku prešli u novi radni prostor“, rekao je Živić.\nI gradonačelnik opštine Gračanica Srđan Popović se zahvalio na poklonima i najavio da će nastaviti saradnju sa apotekom „Beograd“.\n„Upravo iz ove škole, jedno odeljenje je bilo u Beogradu da vidi kako funkcioniše rad u apoteci. Imali su priliku da vide kako funkcioniše njihova laboratorija, što je za njih bilo dragoceno iskustvo. Sa direktoricom smo razgovarali da i ostala odeljenja Medicinske škole posete apoteku `Beograd`, kako bi se edukovali. Zdravstveni sistem je na celoj teritoriji KiM bitan za opstanak našeg naroda, nama trebaju edukovani ljudi, koji će ostati ovde da žive, koji će pomagati, odnosno, lečiti naš narod“, rekao je Popović.\nPopović je poručio da ovakve veze treba održavati i negovati.\nNakon obilaska Medicinske škole direktorka Bjeletić je sa saradnicima krenula u obilazak KBC-a Priština sa privremenim sedištem u Gračanici i tom prilikom najavila donaciju ovoj usanovi u narednim danima. Njih je dočekao direktor KBC-a dr Bratislav Lazić.\n"Oni su danas došli da nas obiđu, da vide kako mi radimo i funkcionišemo i naravno, da nam izraze podršku kao jedna društveno-odgovorna kompanija koja nam dolazi iz Republike Srbije i najave jednu značajnu donaciju koja će se desiti u narednim danima i koja je sada u proceduri oko administrativih dozvola", naveo je Lazić.\nPrema rečima Lazića, ovaj Kliničko-bolnički centar funkcioniše u stabilnim uslovima uz "visok nivo pružanja zdravstvene zaštite stanovništvu".\nLazić danas nije želeo da odgovori na pitanje zbog čega je nedavno suspendovana radnica KBC-a Slađana Đokić, kratko rekavši - "nemam komentar".\nPodsetimo, početkom ove nedelje Slađani Đokić iz Čaglavice, dugogodišnjoj radnici Kliničko bolničkog centra Priština, uručena je odluka o suspenziji. Đokićeva je novinarima ispred Uprave KBC rekla da je direktor ustanove Bratislav Lazić doneo ovakvu odluku zbog političkog angažovanja njene ćerke Sandre koja se nalazi na listi SLS-a kao kandidat za poslanika.\n06.03.2021 Donja Gušterica: Mladić se razneo bombom (3168)\n06.03.2021 Popović: Hitno procesuirati vozača koji je udario L.P. (489)\n06.03.2021 U srpskim sredinama na Kosovu 50 novoobolelih (283)\n06.03.2021 SPC i vernici obeležavaju Zimske zadušnice (264)\n06.03.2021 Kancelarija za KiM: Obijena crkva u Klokotu (165)


U Vinči kod Topole predstavljena prva automatizovana protivgradna stanica u Srbiji\nNaslovna » Aktuelno » Vesti » U Vinči kod Topole predstavljena prva automatizovana protivgradna stanica u Srbiji\nPrva automatizovana protivgradna stanica u Srbiji, montirana na teritoriji opštine Topola u okviru projekta osavremenjivanja sistema protivgradne zaštite u Srbiji koju sprovodi Kabinet ministra bez portfelja zaduženog za vanredne situacije, predstavljena je u sredu, 10. februara 2016. godine, u selu Vinča.\nPomenuta protivgradna stanica u Vinči obezbeđena je iz donatorskih sredstava kompanije “Generali Osiguranje Srbija“, čija vrednost iznosi iznosi 2,4 miliona dinara, a štitiće oko 5 hiljada hektara na kojima se nalaze uglavnom voćnjaci i vinogradi. Ovakav sistem protivgradne zaštite odavno se koristi u zemljama kao što su Nemačka, Holandija, Švajcarska, i druge.\nPrvi automatizovani protivgradni lanser u Vinči ima kapacitet od 13 raketa koje se daljinskim upravljanjem ispaljuju za 60 sekundi, dok je posredstvom prateće telekomunikacione opreme povezan sa Radarskim centrom „Bukulja“, gde se nalazi komandni centar za upravljanje automatizovanom protivgradnom stanicom. Opseg rotacije lansera iznosi 357 stepeni, što znači da je tzv. mrtav ugao tek tri stepena.\nNapajanje ove automatizovane protivgradne stanice obezbeđeno je pomoću podsistema za prikupljanje i skladištenje solarne energije, čime je eliminisan rizik da stanica ne bude u funkciji ukoliko dođe do prekida snabdevanja električnom energijom.\nProjektom osavremenjivanja sistema protivgradne zaštite u Srbiji predviđeno je da se do kraja 2016. godine instalira trideset automatizovanih protivgradnih stanica, od čega će dvadeset protivgradnih stanica obezbediti Kabinet ministra bez portfelja zaduženog za vanredne situacije, iz donatorskih sredstava kompanije “Trayal” iz Kruševca.\nVrednost jedne ovakve stanice iznosi oko 2 miliona i 379 hiljada dinara bez pdv-a, dok je u saradnji sa Republičkim Hidrometeorološkim zavodom Srbije projektom planirano postavljanje automatizovanih protivgradnih stanica na teritoriji Srbije koja će pokrivati površinu od oko 150.000 hektara zemljišta sa zasađenim/zasejanim poljoprivrednim kulturama.\nProizvodnjom pomenutih automatizovanih protivgradnih stanica, u koju će biti uključeni domaći inženjeri, biće izbegnuti svi dosadašnji problemi po pitanju funkcionisanja postojećeg sistema protivgradne zaštite koji je rezultirao velikim finansijskim izdacima iz budžeta Republike Srbije opredeljenim za nadoknadu štete nastale usled grada.\nEfikasnost novog sistema protivgradne zaštite u odnosu na postojeći naročito se ogleda u smanjenju troškova namenjenih za proizvodnju protivgradnih raketa i angažovanje strelaca, obzirom da je procenat preciznosti pogotka gradonosnog oblaka putem automatizovane protivgradne stanice gotovo stoprocentan.


Dečiji festival 'Šareni svet' u Somboru\nIzvor: Radio Televizija Vojvodine, 16.Nov.2018, 09:05\nDečiji festival "Šareni svet" u Somboru\nKulturni centar "Laza Kostić" Sombor najavljuje novo izdanje dečjeg festivala "Šareni svet", koji počinje u ponedeljak, 19. novembra.\nOvogodišnji festival će obeležiti izvođenje predstave "Put oko sveta", rađenu prema motivima teksta koji je napisao Tode Nikoletić, dok režiju potpisuje Fuad Tabučić. Predstava predstavlja koprodukciju balkanske pozorišne trupe ARA i UK Palilula.\nAvanturistička komedija za decu "do sto godina", kako kaže i sam pisac, vodi >> Pročitaj celu vest na sajtu Radio Televizija Vojvodine << nas na putovanje oko celog sveta. Tri junaka naše komedije Cvetko, Skitko i Marica polaze na put do Italije i tamo nas upoznaju sa njihovim znamenitostima, kompozitorima, slikarima, velikim vojskovođama, a tu nalaze i prostora da nam odglume i deo Romea i Julije, na njihov način, naravno.\nKroz svoj neobični put upoznaju nas sa zanimljivim kulturama Španije, gde će nam dočarati i samu koridu, zatim daleku Ameriku i njene Western junake, pa zatim još dalji Japan i njihove opasne borilačke veštine, preko Bliskog istoka i strašnog Alibabe, pa sve do Engleske i Rusije. Na kraju dolaze u svoju Srbiju na tople i mirisne projarice.\nOva dinamična, poučna i edukativna pozorišna igra će urnebesno zabaviti i zagolicati želju naših malih gledalaca za novim saznanjima o ovim divnim prostorima.


Opština Pirot potpisala ugovor s nemačkom organizacijom "Help"\nPIROT - Predsednik opštine Pirot Vladan Vasić potpisao je ugovor o saradnji sa šefom Misije nemačke organizacije "Help" u Srbiji i Crnoj Gori Timom Štegelmanom.\nProjekat će biti realizovan u narednoj godini, a njegova vrednost je 200.000 evra.\nVasić kaže da je Ambasada Kraljevine Holandije u Beogradu obezbedila 145.000 evra, a pirotska opština učestvuje sa 2,8 miliona dinara. Projekat će biti sproveden na osnovu konkursa koji će biti raspisan početkom iduće godine, a sto preduzetnika čiji projekti prođu na konkursu dobiće u proseku po 1.200 evra u vidu opreme i materijala za pokretanje posla.\nTim Štegelman je izjavio da je cilj da se, uz učešće lokalne vlasti, podrže poslovne aktivnosti u Pirotu kroz biznis inkubaciju u vidu dodele opreme i materijala malim preduzetnicima, ali i organizovanjem savetovanja i treninga.\n- "Help" neće savetovati preduzetnike koji posao da započnu, već će finansirati i podržati jasne poslovne ideje i projekte svojih klijenata - rekao je Štegelman, dodajući da je Pirot izabran zato što ima već usvojen Strateški akcioni plan razvoja opštine. Pored Pirota, ovaj projekat se realizuje i u Leskovcu i Vranju.


Ferm AGM1088 cena, cene Srbija, prodaja Beograd Novi Sad Niš\nFerm AGM1088 cene\n8.390 din - 8.990 din\nEPonuda nije internet prodavnica već Vam omogućava da brzo i lako nađete Ferm AGM1088 po najjeftinijoj ceni. Naš cilj je da kupci budu što bolje informisani o ponudi Ferm AGM1088 na tržištu Srbije. Vrlo lako nalazite željeni proizvod za kategoriju Ugaone brusilice cene, ne morate da lutate od sajta do sajta za Ferm Ugaone brusilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ferm AGM1088 sa PRODAVCEM. EPonuda ne može da garantuje potpunu tačnost specifikacije i slika za Ferm AGM1088. Pre kupovine, podatke za Ferm AGM1088 proverite na sajtu PROIZVOĐAČA.


Filipini i Vijetnam ljuti zbog novih kineskih pasoša\nmladen radulovic\t 28.11.2012. 17:29h 03:30h\nSjedinjene Države takođe saopštile da sporna mapa izaziva "napetosti i zabrinutost" među zemljama koje polažu prava na sporne teritorije u Južnom kineskom moru\nVAŠINGTON - Sjedinjene Države izraziće zabrinutost Kini zbog mape štampane u novim pasošima, jer ona izaziva "napetosti i zabrinutost" među zemljama koje polažu prava na sporne teritorije u Južnom kineskom moru. Filipini i Vijetnam su protestovali zbog mape koja prikazuje da sporni pomorski regioni i ostrva pripadaju Kini. Indija se takođe žalila zbog mape i prikaza njene severne granice sa Kinom.\nPredstavnica Stejt departmenta Viktorija Nuland je rekla da svaka zemlja odlučuje o tome kako će joj izgledati pasoš i da će SAD prihvatati novi kineski pasoš kao zvanični dokument, preneo je AP. Međutim, ona je dodala da je "drugo pitanje da li je politički pametno ili korisno preduzimati korake koji dovode do suprostavljanja zemalja". Nuland je rekla da to ne doprinosi stvaranju povoljne atmosfere za rešavanje teritorijalnih sporova.\nVijetnamske vlasti odbijaju da lupe pečat u nove kineske pasoše u kojima se nalazi sporna mapa i umesto u pasoš vize izdaju na posebnom formularu. Vlasti u Hanoju strahuju da bi se stavljanje pečata u nove kineske sa mapom moglo protumačiti kao indirektno priznavanje tvrdnji Pekinga da celokupno Južno kinesko more sa ostrvima pripada Kini. Filipini su takođe protestovali zbog novih kineskih pasoša nazivajući novi dizajn pasoša kršenjem njihovog suvereniteta.\nPrema Hanoju i Manili ta akcija Kine je povredila njihova suverena prava nad delovima Paracelskim i Spratli ostrvima i njihovu jurisdikciju nad povezanim pomorskim oblastima u Južnom kineskom moru. Malezija i Bruneji takođe potražuju delova sporne pomorske teritorije u tom moru. Na mapi u novim pasošima, međutim, nema ostrva u Istočnom kineskom moru zbog kojih je Peking u ozbiljnom teritorijalnom sporu s Tokijom.


"Krajem juna moguće otvaranje poglavlja" - Kuckaj\nPočetna/Društvo/“Krajem juna moguće otvaranje poglavlja”\n“Krajem juna moguće otvaranje poglavlja”\nMinistar za evropske integracije Jadranka Joksimović očekuje da bi krajem juna neko od poglavlja za prijem u EU moglo da bude otvoreno.\n“Ove godine je taj izveštaj trebalo da bude u junu zbog pandemije, međutim EK je donela odluku da Izveštaj za sve zemlje koje su u procesu odloži za jesen i da spoji taj paket izveštaja sa velikim ekonomsko-investicionim planom za Zapadni Balkan koji je komesar Varheij još najvaio pre pandemije“, kazala je Joksimović.\n“Mislim da će EK na ovaj fleksibilan način pripremajući nezvanični izveštaj dati mogućnost zemljama da analiziraju situaciju u Srbiji i pretpostavljam da bi onda, ukoliko bismo i otvorili neko poglavlje, to bilo krajem juna, verovatno nakon izbora u Srbiji”, kazala je Joksimović.\n“Taj izveštaj bi trebalo da bude do sredine juna objavljen i očekujem da Srbija nastavi svoj evropski put i otvorimo neka poglavlja za koja smo spremni. Izbori idu i mislim da smo potpuno u odnosu na ono što smo uradili u reformskim oblastima koje su bile predmet međupartijskog dijaloga puno stvari unapredili”, navodi ministar.\n“Mi smo spremni, otvoreni, uradili smo dosta i mislim da zaista idemo u jednom dobrom pravcu, ali zavisi od procena država članica koliko će poglavlja biti otvoreno i koja. Uglavnom mi radimo svoj posao, a to je najvažnije”, zaključila je Joksimović.


Predlogom zakona o izmenama i dopunama Zakona o budžetskom sistemu predviđeno je povećanje plata u javnom sektoru i istovremeno za još godinu dana produžena zabrana zapošljavanja u javnom sektoru. Penzije se više neće usklađivati na osnovu ovog zakona već isključivo u skladu sa Zakonom o penzijskom i invalidskom osiguranju.\nZakon će stupiti na snagu narednog dana od dana objavljivanja u Službenom glasniku.\nZABRANA ZAPOŠLJAVANJA U JAVNOM SEKTORU PRODUŽAVA SE DO KRAJA 2020.\nPredlogom zakona je za još godinu dana produžena zabrana korisnicima javnih sredstava da zasnuju radni odnos sa novim licima radi popunjavanja radnih mesta bez saglasnosti Vlade. Zabrana važi do 31. decembra 2020. godine.\nPOVEĆANJE PLATA U JAVNOM SEKTORU POČEV OD NOVEMBARSKE PLATE\nPočev od plate za novembar 2019. godine povećaće se plate u javnom sektoru i to na sledeći način:\n- za 15% - medicinskoj sestri, zdravstvenom tehničaru, odnosno drugom licu sa završenom odgovarajućom visokom, odnosno srednjom školom zdravstvene struke;\n- za 10 % - istraživačima i pomoćnom osoblju u naučno - istraživačkoj delatnosti kao i doktoru medicine, doktoru stomatologije/doktoru dentalne medicine, magistru farmacije i magistru farmacije - medicinskom biohemičaru sa završenim integrisanim akademskim studijima zdravstvene struke kao i zaposlenima u ustanovama kulture\n- za 9% povećaće se plate u MUP, BIA, Ministarstvu odbrane, Ustavnom sudu, sudovima, tužilaštvima i zavodima za izvršenje krivičnih sankcija, visokoškolskim, ustanovama osnovnog i srednjeg obrazovanja i predškolskim ustanovama, ustanovama socijalne zaštite);\n- za 8% biće veće plate kod ostalih korisnika sredstava budžeta republike srbije, korisnika sredstava budžeta lokalne vlasti, organizacija obaveznog socijalnog osiguranja, osim fonda za socijalno osiguranje vojnih osiguranika kao i nemedicinskom osoblju u zdravstvenim ustanovama.\nUSKLAĐIVANJE PENZIJA VRŠIĆE SE ISKLJUČIVO U SKLADU SA ODREDBAMA ZAKONA O PENZIJSKOM I INVALIDSKOM OSIGURANJU\nZakonom o budžetskom sistemu više neće biti propisan maksimum iznad koga se penzije neće moći povećavati, već će usklađivanje penzija biti isključivo regulisano Zakonom o penzijskom i invalidskom osiguranju. Naime, izmenama i dopunama Zakona o penzijskom i invalidskom osiguranju iz 2018. godine odložena je primena pravila o usklađivanju penzija koja predviđa ovaj zakon sve do „dostizanja finansijske održivosti penzijskog sistema“, i predviđeno je da će se do tada utvrđivati na način utvrđen propisima koji regulišu budžet i budžetski sistem. Usvajanjem predloženih izmena biće ponovo uspostavljena puna primena Zakona o PIO u ovoj oblasti.\nPRECIZIRANJE NADLEŽNOSTI ODBORA ZA FINANSIJE, REPUBLIČKI BUDŽET I KONTROLU TROŠENJA JAVNIH SREDSTAVA PRILIKOM RAZMATRANJA FISKALNE STRATEGIJE\nDosadašnja obaveza Vlade da dostavi fiskalnu strategiju na razmatranje Narodnoj skupštini precizirana je tako što je propisano da će Vlada fiskalnu strategiju dostavljati skupštinskom Odboru za finansije, republički budžet i kontrolu trošenja javnih sredstava. Odbor će biti nadležan i za davanje komentara i preporuka u vezi sa fiskalnom strategijom.\nPRODUŽENJE ROKA ZA POČETAK PRIMENE POJEDINIH ODREDABA ZAKONA\n- Produžen je rok za primenu odredaba Zakona o budžetskom sistemu koje se odnose na programski budžet od strane zdravstvenih i apotekarskih ustanova do 2021;\n- Produžava se predviđeni rok za primenu međunarodnih računovodstvenih standarda za javni sektor (IPSAS) do 2023. godine.\n- Produžava se rok za uvođenje rodno odgovornog budžetiranja kod svih korisnika budžetskih sredstava na svim nivoima vlasti do 2021. godine.\n- Preuzimanje obaveza za podsticaje u poljoprivredi i ruralnom razvoju iz IPARD 2 programa primenjuju od budžeta Republike Srbije za 2020. godinu.\nZABRANA ZAPOŠLJAVANJA U JAVNOM SEKTORU DO KRAJA 2020.\nZabrana zapošljavanja novih lica u javnom sektoru ponovo je produžena i važi do 31. decembra 2020. godine.\nPOVEĆANJE PLATA U JAVNOM SEKTORU OD NOVEMBRA\nPočev od plate za novembar 2019. godine, plate u javnom sektoru povećaće se od 8% do 15%.\nUKIDANJE MAKSIMALNOG IZNOSA POVEĆANJA PENZIJA\nMaksimum iznad koga se penzije neće moći povećavati više neće biti utvrđen, već će usklađivanje penzija biti isključivo regulisano Zakonom o penzijskom i invalidskom osiguranju.\nPoslednji put ažurirano: 23.05.2022, 03:32


Bris Taton nije ubijen - sam je skočio preko žardinjere\nDokaze sakrila policija\nU montiranom procesu vođenim pred Višim sudom u Beogradu 11 navijača je osuđeno na maksimalne kazne zatvora, pod optužbom da su na Obilićevom vencu u Beogradu, nakon tuče sa francuskim navijačima, sa visine od oko 6 metara bacili Brisa Tatona, koji je, posle 12 dana, zbog nestručnog lečenja umro u Kliničkom centru u Beogradu. Maksimalne kazne obećao je francuskom ambasadoru Boris Tadić. Da je Taton ostao živ, predsednik ne bi mogao da održi obećenje da će žrtvovati 11 života mladih Srba. Dokazi potvrđuju da je proces navijačima montiran\nPreda Apelacionim sudom u Beogradu, pred većem sastavljenim od sudija Savke Gogić, Mire Popović i Snežane Dimitrijević, održana je, počev od 24. oktobra, petodnevna sednica veća na kojoj su razmatrane žalbe 14. navijača Partizana i njihovih branilaca, koje su izjavljene protiv prvostepene presude.\nViši sud u Beogradu je osporenom presudom 25. januara osudio 14 navijača Partizana na ukupno 240 godina zatvora zbog ''teškog ubistva'' navijača Tuluza, BrisaTatona, na Obilićevom vencu u Beogradu 2009. godine, neposredno pred početak fudbalske utakmice Partizan-Tuluz.\nU prvostepenoj presudi sud je, navodno, utvrdio da su osuđeni kao saizvršioci počinili krivično delo teško ubistvo, jer su 17. septembra u Beogradu na Obilićevom vencu, u stanju uračunljivosti, svesni svog dela i njegove protivpravnosti, pri bezobzirnom nasilničkom ponašanju, ubili Tatona\nKakav predsednik države, takav nam i sudija: Mirjana Ilić je kćerka bivšeg udbaša, pijanica i propalioca, željna potvrđivanja i napredovanja u službi. Sve dokaze koji su upućivali da zaključak da je nesrećni Bris Taton u bežanju od batina navijača Partizana, sam skočio preko žardinjera. Sudija je dobila zadatak od smrtno bolesnog predsednika da mora u smrt da pošalje i deset mladih Srba, jer je đubre od čoveka zvano Boris Tadić unapred doneo, umesto suda, odluku o krivici.\nIz transkripta razgovora, koji je branilac pribavila od Službe hitne pomoći u Beogradu, pozivajući se na Zakon o dostupnosti informacija od javnog značaja, jedna građanka je u razgovoru sa lekarom ove službe je opisala da je videla nepoznatog muškarca koji je skočio preko žardinjere i da ga sa ulice vidi da je živ, i da sedi na asvaltu, navodeći da je, po njenoj oceni, pao sa visini od oko 20 metara! Služba je zabeležila broj njenog mobilnog telefona sa kojeg je zvala. Tako je i identifikovana i pozvana kao svedok u odeljenje kriminalističke policije...\nAdvokat Svetozar Vujačić predložio je sudu da saslušaju svedoka, navodeći njegovo ime i prezime, kao i okolnosti pod kojim je sreo svedoka, koji je kritičnog događaja bio u garaži na Obilićevom vencu i da je video pad Tatona. I on je u odeljenju za krvne delikte Policijske uprave Beograda bio saslušan, ali je i njegov iskaz policija sakrila, montirajući, po nalogu Borisa Tadića proces od kojeg se srpsko pravosuđe ne može oprati!\nDo zaključenja ovog broja, Apelacioni sud nije saopštio svoju odluku, što može da uputi na zaključak da je prvostepena presuda potvrđena. U odlučivanju učestvuje i sudija Snežana Dimitrijević, doskorašnji sudija Opštinskog suda u Ubu, inače rođaka Snežane Malović, koja je kao član Visokog saveta sudstva precrtala ime iskusnog sudije Okružnog suda u Beogradu, i za sudiju Apelacionog suda progurala svoju sestru!\nNjen glas je sigurno na strani njene sestre, koja je, takođe, na sva usta pretila navijačima Partizana, unapred određujući koju će kaznu dobiti.\nDakle, dvoje ljudi, koji u trenutku skoka Brisa Tatona sa žardinjere nisu znali ko je on, potvrdili su policiji šta su videli tog dana, ali su policajci iz Beograda te ključne iskaze sakrili!


Galijašević: Ponovo ću se kandidovati za predsjednika SDA ZDK - Zenicablog\nGALIJAŠEVIĆ: Prošlo je 100 dana rada Vlade i ja sam zadovoljan radom Vlade. Posebno sam ponosan što smo jedina kantonalna organizacija SDA koja je uspjela da sastavi Vladu, a koju predvodi premijer Mirza Ganić. Smatram da je Vlada svojim radom u proteklom periodu opravdala povjerenje koje smo joj dali i da je posvećena stvaranju stabilnog ambijenta koji će omogućiti ostvarenje boljih rezultata u sferi ekonomije, socijalne zaštite, boračkih pitanja i zdravstvene zaštite.\nŽelim da naglasim da smo posebno posvećeni realizaciji generacijskog projekta rekonstrukcije Kantonalne bolnice u Zenici, koji je vrijedan 11 miliona eura, kao i projekta Interventne kardiologije vrijednog 7,5 miliona KM. Očekujem da vrlo brzo započne realizacija navedenih projekata jer su se usvajanjem Prostornog plana grada Zenice stvorili uslovi da Gradska uprava Zenice izda potrebne dokumente i dozvole za njihovu realizaciju.\nTagovimiralem galijašević sda zenica zenica.tv zenicablog


Novi uređaj za pomoć slepim i slabovidim osobama – Studio B\nNovi uređaj za pomoć slepim i slabovidim osobama\nNovi uređaj za pomoć slepim i slabovidim osobama Tanjug\nObjavljeno: 03.07.2019. 15:17 Izmenjeno: 03.07.2019. 21:10\nU kancelariji Poverenika za zaštitu ravnopravnosti izraelska kompanija „OrCam“ danas je predstavila uređaj „OrCam My Eye“ koji pomaže slepim, slabovidim i osobama s dislekcijom.\nPrvi korisnik ovog uređaja u Srbiji biće učenica Škole za učenike oštećenog vida „Veljko Ramadanović“, koja je danas dobila i kratku obuku o korišćenju uređaja koju su na sastanku radno nazvali „Kompjuterski vid“.\nPoverenica za zaštitu ravnopravnosti Brankcija Janković rekla je da je sledeći zadatak da se izvrši analiza postojećih propisa i podzakonskih akata koji se odnose na korišćenje ovakvih pomoćnih sredstava\nOna je dodala da je potrebno i da s Ministarstvom za rad, boračka i socijalna pitanja razgovara o tome šta bi moglo da se uradi da što više ovakvih uređaja stigne u Srbiju.\nPredstavnik kompanije „OrCam“ Elad Šerfati objasnio je da je ovaj uređaj veoma mali, dizajniran kao blutut slušalica, težine 22 grama i može da se nakači na svake naočare.\nOsoba koja koristi ovaj uređaj treba prstom da pokaže na dokument/stvar koju želi da pročita, a postoji mogućnost da zaustave čitanje, objašnjava Šerfati i dodaje da je pored toga moguće da uređaj identifikuje osobu koja se nalazi ispred, a kada izgovori njegovo ime, uređaj će ga upamtiti.\nOvaj uređaj je dostupan u 48 zemalja i preveden je na 25 jezika.\nUkoliko ideja o dostupnosti ovog uređaja zaživi u Srbiji, kaže Šerfati, do kraja godine je moguće da se softver prebaci i na srpski jezik.\nDirektorka škole „Veljko Ramadanović“ Radmila Laban rekla je da je uređaj „OrCam MyEye“ najbolji način da se deci, ali i odraslima koji imaju problema sa vidom, olakša život.\nPredstavnici kompanije „OrCam“ objasnili su i da sam uređaj štiti privatnost osobe koja ga koristi i da ukoliko neko čita osetljive dokumente, uređaj će ga pročitati za njega i nakon toga ga odbaciti, tako da je puna privatnost zagarantovana.


8 Juna, 2012 06:31\nZapočeli su radovi oko realizacije projekta elektrifikacije sela Majkić Japra, koje se nalazi u blizini Lušci Palanke općina Sanski Most, na osnovu nedavno potpisanog ugovora od strane implementatora i izvođača radova. U narednim danima treba da bude probijena trasa za visokonaponsku elektromrežu, a nakon toga uslijediće izgradnja niskonaponske mreže i priključenje povratničkih domaćinstava. Ukupna vrijednost projekta iznosi 120 hiljada maraka, a finansira se zajedničkim sredstvima UNDP-a, Vlade USK i općine Sanski Most.\nPrema riječima predstavnice UNDP-a, Tatjane Veličković, projekat podrzumjeva i izgradnju trafoa na području pomenutog sela, što će omogućiti elektrifikaciju šest domaćinstava. Pomoćnik načelnika općine Sanski Most za privredu, komunalne djelatnosti i ekologiju, Mevlide Deumić, kaže da se radi o još jednom projektu koji ima za cilj stvaranje što povoljnijih uslova za održiv povratak. Realizacija ovog projekta elektrifikacije stvoriće uslove za povratak prijeratnih mještana na područje sela Majkić Japra, obzirom da je nepostojanje niskonaponske mreže u proteklom periodu bio veliki veliki problem koji je kočio ovaj proces.\nKada je riječ o elektrifikaciji treba istaći da se radi o projektima koji su iznimno skupi i lokalna vlast pokušava da ih realizira uz pomoć sredstava s viših nivoa vlasti. Prema procjenama na području općine Sanski Most postoji još oko dvadesetak neelektrificiranih džepova i radi se o dijelovima sela ili zaseocima u kojime je elektrmreža uništena ili devastirana tokom ratnih dejstava.


Ozbiljan scenario ili dnevna politika\nРубрика: Политика Аутор: новинарство 1.224 пута прочитано Датум: 23.09.2007 Одштампај\nPotpredsednik Odbora za bezbednost i IO DSS-a Dragan Šormaz smatra da je izjava ministra Šutanovca neozbiljna i ukazuje na to da on „čak i nema ingerencije da tako nešto kaže“.\n„Jer, nikada o pitanju vojske ne odlučuje ministar odbrane. Ako, ne daj bože, dođe do takve situacije, zna se ko o tome odlučuje, ko je vrhovni komandant Vojske i šta je uloga predsednika i Skupštine, a tu su i Generalštab Vojske i Vlada, gde ministar odbrane može samo da iznese svoj stav“, dodaje Šormaz.\nOn ističe da ministar vojni ne komanduje Vojskom Srbije, već je „zapravo servis za njene potrebe i u ime Vlade radi te poslove potrebne za njeno funkcionisanje“\nIzjava ministra odbrane Dragana Šutanovca da Srbija neće slati vojsku na Kosmet bez obzira na količinu nasilja koje se desi u južnoj pokrajini u slučaju da Albanci jednostrano proglase nezavisnost pokrajine, naišla je na oštru reakciju Srpskog nacionalnog veća Severnog Kosmeta, uz ocenu da takve izjave podstiču nasilje. Šta o izjavi ministra vojnog i mogućnosti povratka Vojske Srbije u južnu pokrajinu misle članovi Odbora za bezbednost Skupštine Srbije?\n„Naša vojska nema šta da traži na Kosovu. Mi smo to već probali i znamo kako smo se tamo proveli, bez obzira na sve pokliče da smo pobedili NATO. Bojim se da ćemo opet moći jedino na taj način da ga ‘pobedimo’“, prokomentarisao je potpredsednik LDP-a Nenad Milić.\nOn ističe da svi „ti pokliči da Vojska treba da brani Srbe na Kosovu, mogu samo da nanesu štetu Srbiji u ovom trenutku“. Po njegovoj oceni, u Srbiji ne postoje prave pretnje upotrebom vojske i sile, nego marketinški potezi dizanja tenzija u predizborne svrhe.\n„I ovo dizanje tenzija unutar Srbije takođe je štetno po zemlju, jer niko normalan ovde tu vojnu opciju ne može da razmatra“, zaključuje funkcioner LDP-a, uz opasku da će nam se ovakav način unutrašnje političke borbe i mobilisanja građana Srbije potezanjem pitanja NATO-a i pretnjama Americi „kad-tad obiti o glavu“.\n„A siguran sam da čak i oni koji sve to izjavljuju ne misle ozbiljno“, naglašava Milić.\nPredsednik IO SRS-a Dragan Todorović kaže pak da ga izjava ministra Šutanovca „uopšte ne iznenađuje“.\n„To smo i rekli prilikom predloga da Šutanovac postane ministar odbrane, a o njemu su najbolje govorili njegovi sadašnji koalicioni partneri i navodili primer da je on čovek koji dosta dugo posećuje NATO-centre u Evropi, posebno u Garmiš-Partenkirhenu, gde idu ljudi u koje su Amerikanci potpuno sigurni. To će reći da je Šutanovac na mestu na kojem se nalazi spreman da izvrši ono što mu budu rekli Amerikanci i svojim izjavama to potvrđuje“, bio je stav Todorovića.\nOn ističe da „ministar vojni zaboravlja jednu stvar: da nema ingerencije niti da pokrene Vojsku Srbije, niti da je zaustavi. Todorović zaključuje da postoje organi u Srbiji koji su iznad ministra, a to su Skupština i predsednik države.\n„Ali je problematično što on unapred mogućnost koju kao država imamo i treba uvek da iskoristimo kada postoji opasnost po našu državu – a to rade i sve ostale zemlje – na ovakav servilan i izdajnički način odbacuje, i to prezentuje svetskoj javnosti“, kaže Todorović.\n„Ne postoji nijedan argument da ne smemo i ne treba da upotrebimo sva raspoloživa sredstva. Između ostalog, da vojska nije potrebna, nijedna država je ne bi imala“, ističe funkcioner SRS-a.\n„Izjave poput Šutanovčeve nisu dobre jer Srbija ne treba unapred da kaže da će se predati, dok Albanci govore sve da će zaštiti svoj narod, državu, da će se podići na bunu ako se nezavisnost ne desi. Kontraproduktivno je unapred govoriti da mi nećemo ništa uraditi, čak i ako Srbija zaista misli da će uraditi to o čemu govori ministar odbrane. Ovakva izjava nije dobra i zbog Srba na Kosovu i Metohiji, jer im se na taj način poručuje da treba da beže iz pokrajine“, prokomentarisao je predsednik Odbora za bezbednost republičkog parlamenta, lider SPS-a Ivica Dačić.\nOn ističe da ministar vojni ne komanduje Vojskom Srbije, već je „zapravo servis za njene potrebe i u ime Vlade radi te poslove potrebne za njeno funkcionisanje“. Šormaz ističe da mu nije jasno zašto je ministar Šutanovac „to uopšte izgovorio“, jer je, po njegovoj oceni, takvo nešto potpuno pogrešno u ovom trenutku.\n„Svi su reagovali na onu izjavu Dušana Prorokovića, koja nije bila nikakva najava bilo čega, nego komentar faktičkog stanja u slučaju da SAD bez odluke SB UN-a priznaju Kosovo i Metohiju posle eventualnog proglašenja nezavisnosti. Time bi, de fakto, Amerikanci, kao član SB UN-a, stavili van snage rezoluciju 1244 i na Kosmetu nema više onda bilo ko i bilo šta da traži, od UN-a do KFOR-a, i Srbija onda mora da vodi računa o svojoj teritoriji“, objašnjava Šormaz i dodaje da nije bilo nikakve najave o tome da će se nešto uraditi, već samo logične analize.\n„Mi smo ubeđeni da do toga neće doći i da Amerikanci, bez obzira na sve najave, to čine više zbog utrkivanja s Rusijom u pokušaju da pokažu Rusima da su oni i dalje gazda u svetu i da međunarodni poredak i zakoni postoje samo da bi služili njima. I ona Vokerova izjava ilustruje to, jer je došla samo dan-dva nakon što je Lavrov rekao da je za Rusiju Kosovo ‘crvena linija’“, kaže funkcioner DSS-a, i pita se na osnovu čega je Šutanovac istupio, kada „o tome niti se raspravlja, niti govori“.\nPovratak je besmislica\nProfesor Fakulteta bezbednosti u Beogradu dr Zoran Dragišić, međutim, opravdava izjavu ministra odbrane Srbije Dragana Šutanovca da Vojska Srbije neće reagovati u slučaju proglašenja nezavisnosti južne pokrajine.\n„Mogućnost da se jednostrano prizna nezavisnost Kosova je politički problem, i kao takav treba da bude rešavan političkim sredstvima. Za rešavanje tog problema moramo koristiti politiku i diplomatiju, nikako vojsku, jer to nije nikakva vrsta vojnog problema. Vojska jednostavno mora biti u pripravnosti zbog bezbednosnih problema, i zbog toga mislim da je izjava ministra Šutanovca sasvim logičan stav“, kaže Dragišić.\nPovodom mogućnosti da se do 1.000 naših vojnika i policajaca vrati na KiM, što predviđa i rezolucija 1244 Saveta bezbednosti UN-a, Dragišić je ocenio da je to besmislica.\n„Najpre, Savet bezbednosti Ujedinjenih nacija bi trebalo da dozvoli da se ti ljudi tamo vrate, što niko neće dopustiti. S druge strane, bilo bi veoma rizično da ti ljudi budu tamo, jer bi bili izloženi napadima, sasvim je sigurno, a u tom broju i s mandatom koji bi imali; teško da bi i sebe mogli da zaštite, a kamoli nekom drugom da pomognu. Zato smatram da je zbog nekog političkog egzibicionizma nepotrebno izlagati opasnosti živote tolikog broja ljudi, jer to nije ni racionalno, ni humano, niti smisleno“, ističe Dragišić\npiše: Nenad M. Stevanović, PATRIOT\n« « Претходне вести: Istina o osvjećenju “saksije na sprat” Tesli u čast\nНаредне вести: Protiv lažnog jedinstva » »\n1 коментар у вези “Ozbiljan scenario ili dnevna politika”\nМихајло, 23.09.2007, 07:43\nИздаја у ванредним ситуацијама као што је окупација отаџбине или једног њеног дела се решава Уставом а Устав каже да нико нема право да…..значи преки суд и лишавање живота стрељањем или вешањем.\nКад Јоаникије раздани апсану: Познати песник посветио стихове владикином тамновању /видео/ 25. мај 2020\nТерориста Леши опет окупља Албанце усред Србије 25. мај 2020\nПремијер Црне Горе: Са СПЦ ћемо да разговарамо када се стекну услови 25. мај 2020


Poslovno informisanje (BI) - RCL Srbija\nDa li imate potpuni uvid u poslovanje vašeg preduzeća....u ovom trenutku?\nDanašnje poslovno okruženje zahteva brz odziv na promene i opasnosti kao i prilagođavanje novim okolnostima. Zato je u vašem preduzeću takođe potrebno – u svakom trenutku - obezbediti mogućnost pristupa do prave informacije za donošenje odgovarajućih poslovnih odluka.\nPoslovanje vašega preduzeća može biti efikasno onoliko koliko su efikasni procesi, metodologije i tehnološka platforma, koju upotrebljavate za kontrolu, analizu i planiranje poslovanja. Turbulentno poslovno okruženje zahteva skok iz analiza u metrike i ključne indikatore efikasnosti (KPI), preusmeravanje iz prošlosti u sadašnjost i budućnost kao i skok iz standardnih analiza u rešenja za pomoć prilikom upravljanja poslovanjem.\nSavremena rešenja poslovnog obveštavanja vam obezbešuju efikasnije povezovanje osoba sa informacijama i posledično, lakše, brže i adekvatnije poslovne odluke. Trenutni uvid u ključne indikatore efikasnosti i upoređenje istih sa prethodno postavljenim ciljevima preduzeća omogućavaju vam da reagujete i preduzmete potrebne mere danas, umesto krajem meseca ili godine. Sa informacijama, koje biste dali na uvid svim zaposlenima postigli bi podršku u praćenju postavljenih strateških ciljeva. Rešenja poslovnog obveštavanja vam tako pružaju sve što trebate za efikasno poslovanje i donošenje poslovnih odluka.\nRešenja preduzeća RCL su zasnovana na Microsoftovim alatima, što za vaše preduzeće i korisnike predstavlja dodatnu prednost. Sa poznatim, dostupnim i široko podržanim alatima (Microsoft Office, Microsoft Sharepoint Server) se smanjuju troškovi školovanja i skraćuje se vreme učenja. U okviru usluga i rešenja nudimo vam:\nOrudja i rešenja za postavljanje platforme poslovnog informisanja (baze podataka i izgradnja skladišta podataka, transformaciji i konsolidaciji podataka\nOrudja i rešenja za krajnje korisnike (izveštavanje, obaeštavanje, automatizovana distribucija izveštaja i informacija)\nAplikacije za upravljanje efikasnošću poslovanja (planiranje, kontrola, budgeting)\nStručnjake, koji će vam biti v potpora prilikom realizacije vaših strateških ciljeva.\nŽelite više informacija? Proverite kako usluge poslovnog informisanja mogu pomoći vašem preduzeću.


Roditelji bez uvida u lekarski karton - Moj pedijatar\nIzmenama zakona deca starija od 15 godina imaju pravo na poverljivost medicinskih podataka…\nTo je jedna od novina u srpskom zdravstvu od 1. januara. Dete koje je napunilo 15 godina, koje je sposobno za rasuđivanje i samostalno donošenje odluka, ima pravo da na svoj zahtev obavi uvid u svoju medicinsku dokumentaciju, kao i pravo na poverljivost tih podataka.\nIzmenama Zakona o zdravstvenoj zaštiti i osiguranju, privatnost i poverljivost ovih podataka može da bude narušena u slučaju ako je adolescentu ugrožen život ili ako je odlučivanje deteta protivno njegovom najboljem interesu, kada je roditeljski pristanak neophodan.\n“U promenama zakona najviše bode oči propis da deca imaju uvid u karton. Preterivanje je da roditelji nemaju uvid u to šta im rade deca, a sa druge strane u školama traže da opravdanje donesu mame i tate,”smatra dr Nevenka Dimitrijević, iz Doma zdravlja „Voždovac”.\nlekarlekarski kartonroditeljizdravstveni kartol


Blic\t29.11.2018 15:20\nDve najjače ekipe u Evroligi, po svemu dosad prikazanom, Real i CSKA, igraju večeras u Madridu. Kvota na Real, koji je pobedio Ruse prošle sezone u polufinalu u Beogradu, je 1,80, a na CSKA 2,15.\nZanimljivo da su i Madriđani i Moksovljani neuspehe doživeli u prošlom kolu. Dok je za Real možda bilo očekivano da izgubi u Atini od Olimpijakosa, s obzirom na to da u sastavu za tu utakmicu trener Pablo Laso nije imao Serhija Ljulja, Gustava Ajona i Ognjena Kuzmića, sasvim druga stvar je bila s "armejcima".\nCSKA je potpuno neočekivano poražen u Podgorici od Budućnosti, pogotovo što su izabranici Dimitrisa Itudisa imali i 17 poena prednosti tokom meča.\nPodsetimo, oni su poslednji međusobni duel odigrali u maju ove godine na fajnal-foru u Beogradu, kada su slavili Madriđani sa 93:82.\nDarušafaka - Gran Kanarija 18.15\nReal - CSKA 21\nHimki - Panatinaikos 18\nEfes - Baskonija 18.30\nOlimpijakos - Budućnost 20.30\n3. CSKA 9 8 1 799:698 17\n5. Armani 9 6 3 784:759 15\n6. Barselona 9 6 3 720:696 15\n8. Olimpijakos 9 5 4 712:705 14\n9. Bajern 9 4 5 731:720 13\n10. Žalgiris 9 3 6 719:720 12\n11. Baskonija 9 3 6 731:737 12\n12. Himki 9 3 6 725:736 12\n13. Budućnost 9 2 7 645:725\n14. Gran Kanarija 9 2 7 733:828 11\n16. Darušafaka 9 1 8 695:819 10


Nudimo širok asortiman rešenja za upravljanje zalihama goriva kako bi pomogli klijentima da poboljšaju vreme u radu, bezbednost i učinak njihovih benzinskih stanica. Skalabilni i prilagodljivi, naši alatai nude kontrolu, bezbednost i podatke širom mreža svih veličina.\nRešenja usmerena na poslovanje koja mi nudimo dizajnirana su da uvećaju profitabilnost, usklađenost i bezbednost vaših zaliha tečnih goriva.\nAutomatsko merenje nivoa\nAutomatizovan nadzor zaliha goriva unapređuje svakodnevnu efikasnost i profitabinost vaše lokacije ili mreže. Steknite kontrolu nad vašim zalihama goriva time što će te razumeti odstupanja, potencijalna curenja ili gubitke i osetiti prednosti centralizovanog upravljanja mrežom.\nGilbarco Veeder-Root asortiman potapajućih pumpi je najefikasnije rešenje za točenje goriva na benzinskim stanicama, sa stabilnim protokom, bez zastoja isparenja i sa nižim troškovima održavanja.\nUz rešenje za daljinski nadzor u potpuno upravljanje zalihama goriva Gilbarco Veeder-Root-a steknite pregled na vašom čitavom mrežom. Uz pristup izveštavanju u realnom vremenu i alarm monitoringom, ovaj veb paket koji može vam takođe pomoći da unapredite vreme u radu lokacije i da smanjite troškove održavanja. Može biti hostovano kod klijenta ili kao GVR hostovana veb aplikacija kako bi odgovarala vašoj komaniji.


ABA: Ukinut nacionalni ključ, dve lige po 12 klubova - Studio B\nBeograd 15°C u 04:00\nABA: Ukinut nacionalni ključ, dve lige po 12 klubova Tanjug\nSportSport Pocetna 13. 03. 2018. 19:39:25\n„U cilju zaštite kvaliteta i unapređenja takmičenja, a vodeći se isključivo sportskim kriterijumima, Skupština ABA lige odlučila je da za plasman u Prvu ABA ligu ukine nacionalni ključ i da se počev od sezone 2018/19 učesnici određuju isključivo na osnovu rezultata u takmičenjima pod okriljem ABA lige j.t.d. (U Prvoj i Drugoj ABA ligi)“\nPrema odluci Skupštine, plasman u Prvu ABA ligu moguć je isključivo iz Druge ABA lige. „Poslednjeplasirani tim Prve ABA lige u sezoni 2017/18 gubi pravo učešća u sezoni 2018/19, a to mesto pripada šampionu Druge ABA lige koji ostvaruje direktan plasman u Prvu ABA ligu. Takođe, od sezone 2018/19 pretposlednji tim Prve ABA lige i drugoplasirani tim Druge ABA lige igraće baraž za plasman u Prvu ABA ligu u sezoni 2019/20. Igraće se po sistemu najbolji u tri utakmice, a prednost domaćeg terena imaće tim iz Prve ABA lige“.\n„Prema usvojenom kriterijumu, u sezoni 2018/19 u Prvoj ABA ligi učestvovaće: Budućnost Voli, Cedevita, Cibona, Crvena zvezda mts, FMP, Igokea, Mega Bemax, Mornar, Partizan NIS, Petrol Olimpija, Zadar i šampion Druge ABA lige (pobednik fajnal fora u Čačku).\n„Umesto Fajnal fora, od sezone 2018/19 šampion Druge ABA lige odresjivaće se u plej-ofu u kome će učestvovati četiri najboljeplasirana tima iz ligaškog dela takmičenja. Poslednjeplasirani tim Druge ABA lige u sezoni 2017/18 gubi pravo učešća u Drugoj ABA ligi u sezoni 2018/19 bez obzira na plasman u nacionalnom šampionatu“.


24. oktobar – Raste broj epidemija malih boginja | MedicalCG Online\nManji obim vakcinisanja protiv malih boginja doveo je do izbijanja nekoliko epidemija ove visoko zarazne bolesti u Evropi u posljednjih godinu dana, a pogođeni su i odrasli i djeca, saopštili su zdravstveni zvaničnici. Više od 1.500 slučajeva malih boginja registrovano je u 14 evropskih zemalja u prva dva mjeseca 2017. godine. Evropski centar za prevenciju i kontrolu bolesti (ECDC) navodi da je razlog ovolikog broja zaraženih akumulacija nevakcinisanih pojedinaca.\nU deset zemalja – Austriji, Belgiji, Hrvatskoj, Francuskoj, Njemačkoj, Italiji, Poljskoj, Rumuniji, Španiji i Švedskoj – broj registrovanih slučajeva u januaru i februaru 2017. godine je više nego dva puta veći nego u istom periodu 2016. godine.\n– Neprihvatljivo je da slušamo o tome da djeca i odrasli umiru od bolesti protiv kojih postoje bezbjedne i pristupačne vaccine – rekao je Vitenis Andrijukaitis, zdravstveni komesar


Obaveštavamo sve sugrađane da je Sporazum između Republike Srbije i Republike Grčke o socijalnom osiguranju, koji je potpisan je u Solunu 13. jula 2017. godine i u Srbiji ratifikovan 2018. godine, početkom decembra ratifikovan i u Parlamentu Grčke i objavljen u službenom glasilu Republike Grčke, broj 198, deo A, od 9. decembra 2019. godine (možete pogledati ovde).\nU skladu sa članom 30. stav 3 Sporazum će stupiti na snagu 1. marta 2020. godine. Istovremeno, će stupiti na snagu i Administrativni dogovor za primenu Sporazuma između Republike Srbije i Republike Grčke o socijalnom osiguranju.\nSporazum uređuje oblast penzijskog i invalidskog osiguranja i primenjuje se na sva lica koja su osigurana prema srpskom i grčkom zakonodavstvu u ovoj oblasti, kao i na lica koja ostvaruju prava na davanja po osnovu tih lica (članovi porodica umrlih osiguranika, odnosno korisnika). Oblast zdravstvenog osiguranja nije regulisana Sporazumom.\nŠta konkretno Sporazum donosi i kakvu korist državljani Srbije koji borave u Grčkoj imaju od njega, možete pročitati ovde.


JUNKER: Srbija u EU najkasnije za 8 godina\n08.11.2017. 15:21h 08.11.2017. 16:31h\n"Mislim da će Srbija i Crna Gora biti članice EU i pre 2025.", odgovorio je Junker na pitanje Tanjuga o namerama EU koje bi trebalo da budu predstavljene u Stragiji o uspešnom pristupanju dve države koju je Junker izneo u radnom programu Evropske komsije.\nPredsednik Evropske komsije je posle sastanka sa premijerom Bugarske Bojkom Borisovim izneo zadovoljstvo namerama Bugarske da EU integracije Zapadnog Balkana stavi među prioritete bugarskog predsedavanja EU u prvoj polovini sledeće godine. Sredinom maja, naime, u Sofiji će biti organizovan samit EU sa liderima država Zapadnog Balkana.\n"Hoću da ponovim svoje ubeđenje da je nophodno da zadržimo otvorenu EU perspektivu za Zapadni Balkan. U ovom trenutku izgleda da nije moguće da primimo nove članice u 2019. godini, ali želim da se evropska perspektiva vidi ne kao pozivnica već kao kontinuirana potreba u ovom delu Evrope", poručio je Junker.\nRUSI: SAD dale ultimatum Srbiji, biće problema\nŽan Klod JunkerEUulazakSrbija2025


Vulin: Država mora da nađe način da svi manje pate : Nadlanu.com\nVulin: Država mora da nađe način da svi manje pate\nObjavljeno 14. maj 2014. / 10:02:23\nVulin je gostujući na RTS-u rekao da nije sporno da poslodavci i sidindikati imaju značajnih primedbi na zakon i da su primedbe i jednih i drugih opravdane, a da je država ta koja mora da nađe način da "svi manje pate".\n"Najbolje bi bilo kada bi se sindikati i poslodavci dogovorili i dođu pred državu sa papirom koji ona samo aminuje. Kompromis je moguć i biće ga, naravno da parlament daje zadnju reč", rekao je Vulin.\nOn je podsetio da vladajuća stranka ima ubedljivu većinu u parlamentu i da može da usvoji "bilo šta", ali da to nije razlog da se do poslednjeg trenutka ne pokušava da nađe zajednički stav svih socijalnih partnera.\nOno što je sigurno, kaže on, više neće biti moguće da u policiji imate 740 ljudi koji na osnovu sindikalnih privilegija ne dolaze na posao, a Beogradu treba 300 policajaca, Novom Sadu isto toliko i to može da se pokrije bez novog zapošljavanja.\n"Neće biti moguće da radniku ne isplatite platu, a da on nema nikakav mehanizam da tu platu brzo dobije, ako treba da utuži poslodavca bez troškova, bez advokata", naglasio je Vulin\nKomentarišući štrajk u PIO fondu, on je rekao da veruje da će tokom ove nedelje biti postignut kompromis, jer je vlada ponudila određene mere kako bi zaštitila radnike PIO fonda od najavljenog smanjenja plata za 10 odsto.\nGovoreći o nedavnoj najavi da ubuduće oni koji doniraju humanitarnu pomoć budu oslobođeni poreza, on je rekao da je to moguće i da su te donacije vrednije od poreza.\n"Moramo to samo odgovorno da uredimo. Možda čak uvođenjem centralnog registra humanitarnih akcija, da država zna ko organizuje humanitarne akcije i da može da proveri", navodi Vulin.\nOn je najavio i zakon o boračkoj zaštiti, ali je dodao da prvo mora biti napravljen registar ko su bili borci, pa tek nakon toga u saradnji sa boračkim udruženjima i sindikatima da napravimo zakon.\nGovoreći o zajedničkoj srpskoj listi za izlazak na predstojeće izbore na KiM, on je rekao da je to dobra vest i da jedinstvena lista može da ostvari diobre rezultate.\naleksandar vulinministarstvo za rad i socijalna pitanjazakon o radu


Ostali sportovi - Biciklizam: Biciklisti kragujevačkog Radničkog počeli pripreme na Kopaoniku\nBiciklizam: Biciklisti kragujevačkog Radničkog počeli pripreme na Kopaoniku\nNapisano u kategoriji Ostali sportovi, 7 decembra, 2011\nBiciklisti kragujevačkog Radničkog, koji su za novu sezonu dobili dva velika pojačanje, reprezentativce i olimpijske kandidate Esada Hasanovića i Nebojšu Jovanovića (došli iz Partizana), počeli su prve zimske pripreme na Kopaoniku. Pod rukovodstvom sportskog direktora Aleksandra Marića, na Kopaoniku su Nebojša Jovanović, Predrag Prokić, Goran Šmelcerović, Dejan Marić i Svetislav Blagojević.\n– “Planirano je da na Kopaoniku ostanu dve nedelje. Potom, u zavisnosti od vremenskih (ne)prilika idemo u toplije krajeve, najverovatnije na Jadran a zatim i u Alanju u Turskoj”\n– kaže predsednik kluba Branko Ostojić.\nEkipa je smešetna u prelepom kopleksu “Kraljevi čardaci”, u kome su biciklisti Radničkog boravili i pred ovogodišnju trku “Kroz Srbiju”. Kako je istakao sportski direktor Aleksandar Marić, ljubazni domaćini i osoblje hotela trude se da ništa ne nedostaje takmičarima i stručnom timu:\n– “Zahvaljujemo se na izuzetnoj pažnji kojom smo okruženi. Imamo izvanredne uslove, 24 sata na raspolaganju nam je spa centar, tursko kupatilo, suana, zatvoreni bazen, “slana soba”. Poslužilo nas je i vreme, dosta smo radili i na otvorenom, ako padne sneg, a najavljuju ga, biće i dosta uživanja u snežnim radostima”\n– naglasio je Marić.\nSa ekipom nisu kapiten, ovogodišnji šampion Srbije Žolt Der i Esad Hasanović koji su sa Gaborom Kasom i Ivanom Stevićem na bazičnim pripremama reprezentacije Srbije na Planici.


Datum kreiranja 09 oktobar 2012\nKukuruz jeftiniji zbog objave Republičke direkcije za robne rezerve o početku otkupa 200.000 tona iz prošlogodišnjeg i ovogodišnjeg roda.\nCena ovogodišnjeg roda kukuruza, na organizovanom tržištu, beležila je proteklih dana neznatan pad i uglavnom se trgovalo po ceni od 26,5 dinara za kilogram.\nPotpisan sporazum o sprovođenju programa školovanja darovitih, a siromašnih učenika i studenata\nPotpredsednik Vlade Vojvodine i pokrajinski sekretar za nauku i tehnološki razvoj prof. dr Dragoslav Petrović i predsednik Upravnog odbora Fondacije “Privrednik”, Njegovo Preosveštenstvo Episkop jegarski, dr Porfirije potpisali su Protokol o saradnji između pokrajinske Vlade i Srpskog privrednog društva Fondacije “Privrednik”.\nZanimljivost - u bašti Margite Kulić redak primerak krompira u obliku srca\nRedakciju TV Apatin posetila je naša sugrađanka Margita Kulić koja je donela neobičan i redak primerak krompira izraslog u njenoj kućnoj bašti.\nPopust do 15 odsto za potrošnju do 500 kilovatčasova struje\nMinistarka energetike Srbije Zorana Mihajlović najavila je da će domaćistva koja troše manje od 500 kilovatsati električne energije mesečno od oktobra imati popust od 15 odsto. Taj popust će važiti šest meseci, tokom grejne sezone, a moći će da ga koristi 1,9 miliona domaćinstava kojima će mesečni računi biti manji za 500 dinara, rečeno je na konferenciji za novinare u Vladi Srbije.\nApatinski učenici u "Pitam te, pitam"\nOve godine Dečija nedelja se održava kao deo šire nacinalne kampanje pod nazivom “Bolji smo zajedno”, a posebna pažnja posvećuje se inkluziji i promociji prava dece sa smetnjama u psihofizičkom razvoju.\nBescarinskog ulja i šećera neće biti\nBescarinskog uvoza šećera zasad neće biti, ali je Vlada odlučila da omogući bescarinski uvoz 20.000 tona ulja, potvrdio je za ministar unutrašnje i spoljne trgovine i telekomunikacija Rasim Ljajić.\nNa Kelebiji osujećeno krijumcarenje pola tona marihuane\nMađarski carinici zaplenili su na graničnom prelazu Tompa-Kelebija, u kamionu makedonskih registarskih oznaka, gotovo pola tone marihuane čija je vrednost procenjena na više od 3,5 miliona evra.\nRazbojništvo u apatinskom „Mini Martu“ – lopov pretio trgovkinji\nU utorak veče, u prodavnicu „Mini - Mart“ je upao maskirani maldić koji je, kao na filmu, izvadio veliki lovački nož i počeo da preti trgovkinji Dragani Vorkapić. Maskirani mladić je, nakon što je uzeo novac, nestao u nepoznatom pravcu.\nUhapšeni obijači benzinske pumpe i ilegalci\nZajedničkim aktivnostima pripadnika kriminalističke policije u Somboru i Policijske stanice u Kuli, identifikovani su i lišeni slobode Dušan B. (1990) i Petar V. (1992), oba iz Savinog Sela, osumnjičeni da su izvršili krivično delo Razbojništvo.\nVelika gužva oko malih tezgi - održana dečija pijaca\nU okviru obeležavanja dečije nedelje održana dečija pijaca. Velika gužva oko malih tezgi. Povodom Dečije nedelje u Osnovnoj školi „Žarko Zrenjanin“ organizovan je niz aktivnosti učenika i nastavnika.\nOdržana tribina "Komunikacija sa obolelima od demencije"\nPredavanje na temu "Komunikacija sa obolelima od demencije" napunila je salu Doma za stare i penzionere Apatin do poslednjeg mesta. Aktivno učešće su uzeli članovi Opštinske organizacije penzionera predvođeni predsednicom gospođom Milevom Babić.\nDačić: Potrebna je štednja države, a ne građana\nPremijer Srbije Ivica Dačić izjavio je da je Vlada Srbije spremna da učini sve da ponovo pokrene ekonomsku mašinu zemlje, koja je trenutno zaustavljena, smanjujući uz to nepotrebne troškove države.\n<< Start < Prethodna 420 421 422 423 424 425 426 427 428 429 Sledeća > Kraj >>


Hrvatsko društvo kompozitora raspisalo konkurs za podršku koncertima hrvatskih umetnika u inostranstvu - Unija Diskografa Srbije\nHrvatsko društvo skladatelja (HDS), raspisalo je 2. decembra konkurs za podršku muzičarima, kompozitorima i muzičkim izdavačima za aktivnosti na međunarodnoj sceni ili tržištu, u cilju promocije hrvatske kulture u svetu.\nUmetnici i izdavači sa stalnim boravištem u Hrvatskoj mogu računati na najviše 150 hiljada kuna (cca 2 hiljade evra) po projektu, a projekat može biti realizovan bilo gde u svetu osim u zemljama bivše Jugoslavije.\nPa tako na primer, hrvatski muzičari, kompozitori i izdavači koji požele da nastupaju u nekoj udaljenijoj evropskoj ili svetskoj zemlji mogu dobiti novac za putne troškove, scenografiju, reklamu koncerta ili u slučaju da je u pitanju izdavač, za PR ili marketinške aktivnosti na određenom tržištu.\nSve dodatne informacije o konkursu možete pogledati ovde.\nNovi singl Edite Aradinović\nTijana i Sara slave prijateljstvo i jubilej duetom "Širina"


Nove delatnosti koje će biti oslobođene evidentiranja prometa preko fiskalnih uređaja\nNa upravo održanoj sednici Vlade Republike Srbije (2. decembra 2021. godine) doneta je Uredba o izmenama i dopunama Uredbe o određivanju delatnosti kod čijeg obavljanja ne postoji obaveza evidentiranja prometa na malo preko elektronskog fiskalnog uređaja (u nastavku: Uredba). Uredba će biti objavljena u narednom broju Službenog glasnika RS, a stupa na snagu osmog dana od dana objavljivanja.\nIzmenama i dopunama Uredbe izvršene su promene po pitanju (ne)postojanja obaveze evidentiranja prometa na malo kod sledećih delatnosti:\n51.10 – Vazdušni prevoz putnika;\n92 – Kockanje i klađenje.\nUredbom se propisuje da se u okviru delatnosti 51.10 – Vazdušni prevoz putnika, obveznici oslobode obaveze evidentiranja prometa, ali samo u delu koji se odnosi na međunarodni prevoz putnika.\nUredbom se propisuje da se u okviru delatnosti 52.21 – Uslužne delatnosti u kopnenom saobraćaju, od obaveze evidentiranja prometa na malo preko elektronskog fiskalnog uređaja oslobode samo delatnosti koje se odnose na naplatu i održavanje:\nputeva, mostova i tunela;\nparkirališta ili garaža, parkirališta za bicikle, zimskog smeštaja prikolica i dr. koja se naplaćuju putem trećih lica, odnosno telekomunikacionih operatora.\nKada je u pitanju delatnost 92 – Kockanje i klađenje, Uredbom se propisuje da se pomenuta delatnost, izuzme od obaveze evidentiranja prometa na malo preko elektronskog fiskalnog uređaja u delu koji se odnosi na igre na sreću čiji je priređivač Državna lutrija Srbije, kao i za igre na sreću za koje priređivač u elektronskoj formi dostavlja podatke o izvršenom prometu organu nadležnom za igre na sreću, u skladu sa propisima.\nUredbom je propisano i da su obveznici fiskalizacije, koji nisu oslobođeni obaveze evidentiranja prometa na malo preko elektronskog fiskalnog uređaja, u skladu sa Uredbom o određivanju delatnosti kod čijeg obavljanja ne postoji obaveza evidentiranja prometa na malo preko elektronskog fiskalnog uređaja, dužni da do 30. aprila 2022. godine usklade svoje poslovanje sa odredbama Zakona o fiskalizaciji i podzakonskim aktima donetim na osnovu tog zakona.\nStara Uredba o određivanju delatnosti kod čijeg obavljanja ne postoji obaveza evidentiranja prometa preko fiskalne kase, koja je doneta na osnovu Zakona o fiskalnim kasama, prestaje da važi 1. maja 2022. godine.\nKo su obveznici prema novom Zakonu o fiskalizaciji?


MEI - Aktuelnosti - J. Joksimović: Bez aktivizma žena nije moguće ostvariti ciljeve društva\nJ. Joksimović: Bez aktivizma žena nije moguće ostvariti ciljeve društva\n06. mart 2020. | Beograd\nMinistar za evropske integracije Jadranka Joksimović izjavila je danas da je pitanje rodne i generacijske ravnopravnosti ključno za socijalno pravedniju državu, kao i da bez aktivizma žena nije moguće ostvariti ciljeve društva, a to su pre svega održiv napredak i pametan rast.\n„Pitanje rodne ravnopravnosti je ključno pitanje i socijalno pravednije države i socijalne pravde, ali i održivog i pametnog rasta, jer bez aktivizma žena na svakom polju, kako u privatnom tako i u javnom prostoru, i punog prava na oba polja, taj cilj ne možemo da postignemo“, rekla je Joksimović na skupu „Mi smo generacija za ravnopravnost“ povodom obeležavanja Međunarodnog dana žena, ali i 25 godina od donošenja Pekinške deklaracije koja je, kako je dodala, definisala ključne teme rodne ravnopravnosti.\nMinistar je navela da svi od Vlade, preko Ministarstva za rad, zapošljavanje, boračka i socijalna pitanja i Koordinacionog tela za rodnu ravnopravnost, aktivno rade da Srbija bude zemlja jednakih šansi međugeneracijskog dijaloga i rodne ravnopravnosti.\nPrema njenim rečima, jedna od najvažnijih stavki Pekinške deklaracije u susret izborima je pravo da žene biraju i da budu birane.\n„Žene u Srbiji nikad ne treba da se odreknu dostignutog prava, koje smo dodatno unapredili inicijativom da ih bude 40 odsto na izbornim listama, da biraju i da budu birane“, rekla je Joksimović i ocenila da je to najbolja poruka koja se može poslati najširem krugu društva.\nPodsetila je da su nadležni sačinili pregled rezultata sprovedenih u okviru Pekinške deklaracije, ali i onoga što treba učiniti.\nInstitucionalno unapređenje u raznim segmentima rodne ravnopravnosti je nešto što je nesumnjivo postignuto, rekla je ona i dodala da je rodno budžetiranje najbolji indikator spremnosti države da delotvorno radi na tome.\nPrema njenim rečima, usvajanjem rodnog budžetiranja država se opredelila da pokazuje odgovornost i spremnost da aktivno sprovodi politiku rodne ravnopravnosti.\nMinistar je izrazila uverenje da će Zakon o rodnoj ravnopravnosti biti sveobuhvatan i da će uvažiti mišljenja svih, što je kako navodi, najvažnije jer rodna ravnopravnost ne može biti inkluzivna u sprovođenju ako nije u dogovoru.\nJoksimović je rekla da očekuje da i taj zakon bude na dnevnom redu i da će to biti snažan domašaj politike vlade ciljevima i dometima rodne ravnopravnosti.\nIzrazila je žaljenje što se društvo i dalje suočava sa puno predrasuda i time, nažalost, nekada i kvota od 30 ili 40 odsto ima za cilj samo da prikaže sliku rodne ravnopravnosti. Dodala je da želi da pošalje poruku da u Srbiji neće biti tako jer će se žene, kada u potpunosti prihvate pravo da odlučuju, držati tog prava.\n„Žene neće dopustiti da budu mizanscen ili opravdanje ili, na neki način, dokaz za politiku sprovođenja rodne ravnopravnosti“, rekla je ona i dodala da želi da sve više žena na svim nivoima bude odlučno da učestvuje na izborima da bira i bude birano.\nMinistar je rekla da želi da žene to pravo da odlučuju nikada ne koriste u pogrešnom smislu, smislu davanja legitimiteta bilo kome, već sa ciljem za dobrobit Srbije.\n„A rodna ravnopravnost je jedna od najvažnijih stvari našeg društva, jer nema uspešnog društva, ako polovina društva, a više od polovine su žene, nije aktivno uključena u sve domene politike“, rekla je Joksimović.\nNa skupu su govorili i šef delegacije EU Sem Fabrici, stalna koordinatorka Ujedinjenih nacija u Srbiji Fransoaz Žakob, ministarka zadužena za demografiju Slavica Đukić Dejanović, zamenici francuskog i britanskog ambasadora Nikolas Faj i Rebeka Fabrici, rektorka BU Ivanka Popović.


Uspešna kompanija u lokalnu sredinu uložila 17 miliona evra! - Ozonpress :: internet portal\nUspešna kompanija u lokalnu sredinu uložila 17 miliona evra!\nTag: cementara, Kosjerić, Titan, ulaganje\nKosjerić, 1. oktobar 2018 – TITAN Cementara Kosjerić predstavila je osmi integrisani godišnji izveštaj za 2017. godinu u okviru Dana otvorenih vrata fabrike, kako bi zainteresovanoj lokalnoj javnosti približila proces proizvodnje cementa, kao i mere zaštite životne sredine, ali i zdravlja i bezbednosti na radu koje kompanija primenjuje. Savremeni i zahtevni format aktuelnog Izveštaja uokviruje poslovnu filozofiju održivog razvoja, koja u TCK objedinjuje ekonomske, ekološke i društvene ciljeve, zasnovane na kontinuiranom ulaganju u znanje i stalno usavršavanje, koji su tokom 2017. godine usaglašeni i sa Ciljevima održivog razvoja Globalnog dogovora UN.\nTITAN Cementara Kosjerić usmerava velike napore u saradnju sa lokalnim stejkholderima, prateći međunarodne tokove i uključujući se u važne lokalne i globalne inicijative koje promovišu društvenu odgovornost i održivi razvoj. Nastojeći da kontinuirano razvija strategiju odgovornog poslovanja, istovremeno prilagođavajući kvalitet i efikasnost izveštavanja, TCK je početkom 2018. godine, po treći put održala radni sastanak „Naša zajednica – naša odgovornost”, okupivši najvažnije društvene subjekte iz lokalne zajednice.\nBezbednost i zdravlje na radu takođe predstavlja jednu od prioritetnih oblasti u poslovanju kompanije, a osnovni postulat takvog koncepta ogleda se u stvaranju bezbedne radne sredine, bez povreda, u kojoj su bezbednost i zdravlje preduslovi dobrih rezultata svih zaposlenih.\nKompletan Integrisani godišnji izveštaj za 2017. godinu TITAN Cementare Kosjerić, možete preuzeti sa websajta kompanije: www.titan.rs. Za više informacija o integrisanom izveštavanju možete pogledati websajt Međunarodnog saveta za integrisano izveštavanje (IIRC): www.integratedreporting.org.\nO TITAN Cementari Kosjerić:\nTITAN Cementara Kosjerić najmlađa je i najmanja fabrika cementa u Srbiji. Počela je da radi davne 1976. godine, kada je prva vreća cementa izašla sa proizvodne linije. U protekle 42 godine kompanija ostvaruje dugoročne rezultate, koji zahtevaju fleksibilnost i osetljivost na dinamično okruženje, uz blisku saradnju sa dobavljačima, klijentima i zajednicom u kojoj posluje. Svojom politikom društveno odgovornog poslovanja, TITAN Cementara Kosjerić nastoji da se približi lokalnoj zajednici, njenim institucijama i organizacijama, kao i pojedincima, i kroz saradnju sa zaposlenima doprinese kvalitetnijem životu za sve.\nUskoro poskupljuje centralno grejanje u Čačku\nZadruge osnažile sela oko Kosjerića\nU Kosjeriću otvoren Vizitorski centar\nPetar 03/10/2018 u 03:21 Odgovorite\nA sto ne kazete obim I povezanost kompanije sa mnogobrojnim slucajevima karcinoma stanovnika Kosjerica I okoline I katasrofalnog uticaja na zivotnu sredinu I unistenje kvaliteta poljoprivrednih proizvoda kao I zatrovanost zivotinjskog sveta. Ali kao I u svakoj drugoj kompaniji u stranom vlasnistvu, to nije bitno jer oni koji bi trebalo da se pitaju o tome imaju finansijsku korist da to sprece.


SK ASI-MUR / СК АСИ-МУР / CS IAS-AIT / UC ASI-IWA : Maksi i Ce market deru kožu građanima\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 13 of Jul, 2020 [16:53 UTC]\nMaksi i Ce market deru kožu građanima\nČetvrtak 02. March 2006. [07:15:00 UTC] (976 čitanja)\nU trgovačkim marginama prednjače "Ce market" i "Maksi" supermarketi, oba u vlasništvu biznismena Miroslava Miškovića, koji se za praktično svaki kontrolisani proizvod smenjuju na vodećem mestu po visini marže. Oni se po svakom artiklu ugrađuju i preko 30 odsto\nBeograd - Veliki trgovinski lanci u Srbiji ostvaruju marže koje redovno prelaze 25 odsto od nabavne cene, a u mnogim slučajevima i više od 30 procenata, što je drastično više od proseka u regionu koji je od osam do 15 odsto. Zbog toga Ministarstvo trgovine, turizma i usluga očekuje smanjenje neopravdano visokih zarada pojedinih lanaca - izjavio je juče pomoćnik ministra trgovine Srđan Srećković.\nOn je istakao da je "neprihvatljivo da u Srbiji, koja je pretežno poljoprivredna zemlja, cene osnovnih životnih namirnica budu više nego u okruženju, a još je neprihvatljivije da trgovci zaračunavaju tolike marže".\n- Cene ovih proizvoda direktno utiču na standard građana, koji su prinuđeni da ih svakodnevno kupuju, a negativno utiču i na makroekonomsku stabilnost i stopu inflacije. Srbija je čvrsto opredeljena za izgradnju liberalno-tržišne ekonomije, ali neće tolerisati monopolsko i kartelsko ponašanje koje dovodi do formiranja cena na neopravdano visokom nivou. Podsticaćemo dolazak novih trgovinskih lanaca i odlučni smo u nameri da se u potpunosti sprovedu zakoni o zaštiti potrošača i o zaštiti konkurencije - naglasio je Srećković, dodajući da će na narednoj sednici Skupštine biti izabrana Antimonopolska komisija, "koja će imati pune ruke posla".\nOn je podsetio da Zakon o zaštiti konkurencije predviđa novčane kazne u visini od jedan do 10 odsto ukupnog prihoda iz prethodne poslovne godine, što znači da trgovinskim lancima može biti uzet čitav godišnji profit.\nMinistarstvo je objavilo i konkretne podatke do kojih je došla tržišna inspekcija o tome kolike marže naplaćuju trgovci za pojedine proizvode. Tako je zapanjujući podatak da od 13 izabranih osnovnih proizvoda u osam slučajeva maksimalne marže prelaze 30 odsto, a u samo jednom su manje od 20 procenata. U trgovačkim marginama prednjače "Ce market" i "Maksi" supermarketi, oba u vlasništvu biznismena Miroslava Miškovića, koji se za praktično svaki kontrolisani proizvod smenjuju na vodećem mestu po visini marže. Osim ova dva lanca trgovina, Ministarstvo je kontrolisalo i "Merkator", "Veropulos", "Rodić" i "Metro" prodavnice, a samo je "Merkator" u jednom slučaju obračunao veću maržu od "Maksija" ili "Ce marketa". Indikativno je i to da pojedine trgovine predstavljaju delove većih kompanija, koje u svom sastavu imaju klanice, konditorske i druge fabrike (takozvani zatvoreni proizvodno-prodajni lanac), tako da novac koji prodavnice plaćaju svojim dobavljačima završava u rukama njihovog sopstvenog vlasnika, koji tako maksimizuje profit.\nZanimljiva je na kraju i računica po kojoj bi veliki trgovinski lanci sa ovakvim cenama mogli da podnesu čitavu godišnju inflaciju od oko 17 odsto, odnosno da ne menjaju cenovnik do kraja godine, pri čemu bi i dalje poslovali sa prosečnim regionalnim nivoom marži za većinu svojih proizvoda\nVelike trgovine bez komentara\nTokom jučerašnjeg dana smo više puta pokušali da dobijemo komentar u "Delti" i "Merkatoru", koji prednjače po visini marži, ali u tome nismo uspeli.\nU kompaniji Miroslava Miškovića nam je objašnjeno da ćemo komentar u vezi sa "Maksi" supermarketima i "Ce marketom" dobiti čim direktor Dragan Filipović završi sastanak, što se nije dogodilo do zaključenja ovog broja, dok su nam u "Merkatoru" odgovor obećali za danas. Očito da trgovci nisu očekivali da će Ministarstvo trgovine izneti ove podatke, pa se narednih dana očekuje "mali rat" između vlasnika trgovina i resornog ministarstva.\n[ Vreme izvršavanja: 0.12 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.37 ]


PREDLOG ZAKONA O IZMENAMA I DOPUNAMA ZAKONA O IZVRŠENJU I OBEZBEĐENJU: Podnet amandman kojim bi se definisalo da vlasnik ne može ostati bez nekretnine ukoliko mu je dug manji od 5.000 evra, ali da se to ne odnosi samo na komunalni dug, kako je sada predloženo, već za sve verodostojne isprave\nPredsednica Narodne skupštine Republike Srbije Maja Gojković izjavila je da je neophodno da se donese potpuno novi Zakon o izvršenju i obezbeđenju, a podnela je i amandman na Predlog zakona o izmenama i dopunama Zakona o izvršenju i obezbeđenju, kojim bi se definisalo da vlasnik ne može ostati bez nekretnine ukoliko mu je dug manji od 5.000 evra, ali da se to ne odnosi samo na komunalni dug, kako je sada predloženo, već šire.\nGojković je objasnila da se član zakona odnosi samo na komunalne usluge, ukazujući da ona traži da isto pravilo važi za sve verodostojne isprave: "Nije to epohalan dug da bi neko izgubio stan ili kuću ili bilo koju nepokretnost i nije u pitanju samo komunalna usluga, niti mislim da može po našem ustavnom sistemu da se izdvoji jedna vrsta usluge". Ona je navela da su dužnici najčešće siromašni građani i da ima onih koji duguju, jer su pozajmili novac za lečenje.\n- Danas neka skupa tašna košta nekoliko hiljada evra... Običan čovek nije pozajmio novac za skupu tašnu ili luksuzno letovanje, pozajmio je, jer mu stvarno treba. Ne verujem da je tu samo reč o izbegavanju plaćanja komunalnih usluga - istakla je Gojković.\nMinistarka pravde Nela Kuburović odgovara da bi, ukoliko bi se to proširilo na druge verodostojne isprave, bio doveden u pitanje menični promet i privredno poslovanje, ocenjujući da bi došlo do zloupotrebe: "Neko bi izdavao više menica za iznos obezbeđenja od 5.000 evra i samim tim sebe zaštitio da ne može da se sprovede izvršenje na njegovoj nepokretnosti ili isto tako kod izdavanja čekova".\nGojković je pozvala ministarku da razmisli o njenom amandmanu, jer, kako kaže, situacija koja bi eventualno nastala u privredi, mogla bi da se reši tako što bi se član odnosio na fizička lica: "Dobro ste naveli da se odnosi na fizička lica u vašem predlogu. Mislim da ima prostora da se doda 'na sva dugovanja do 5.000 evra fizičkih lica'. Onda nećemo imati problem sa bankarskim garancijama", objasnila je predsednica Narodne skupštine.\nKomentarišući ponašanje izvršitelja u Srbiji, Gojković je rekla da se nada da negativna slika koju većina poslanika ima o njima, nije zaista takva, a ukazala je i da se oni koji su prvi otvorili kancelarije postali izuzetno imućni: "Jedni isti su pronašli način da imaju izvršiteljske kancelarije po celoj Srbiji", primetila je Gojković i dodala da, po njenim informacijama, danas stanove kupuju uglavnom izvršitelji i javni beležnici. To je, kako kaže, poseban soj i sloj ljudi u društvu koji se naglo obogatio: "Što se tiče ponašanja izvršitelja i načina prodaje stanova, ne znam šta da vam kažem". Ona je istakla i da je došlo vreme da počne da se radi na novom Zakonu o izvršenju i obezbeđenju, jer je, kaže, praksa pokazala da ima što šta da se popravi.\n- Kada mnogo treba da se popravlja, onda treba novi predlog zakona da se donese. Nemojte da mislite da sam protiv izvršenja, ona moraju da se sprovode, samo je u pitanju način - poručila je Gojković.


Vrnjačka Banja: Raspevani Vrnjčići\nVrnjačka Banja - U okviru norveškog projekta “Кultura i volonterstvo”, koje realizuju tri norveške i tri srpske opštine, grupa “Škola kulture” je u toku realizacije mini podprojekta Inkluzivni hor. Ideja grupe, škola kulture, je bila da se uključe i deca sa smetnjama u razvoju i da kroz igru, pesmu i zajedničke radionice nastupaju sa drugom decom i tom prilikom međusobno prihvatajući drugare bez predrasuda. Inkluzivni hor “Raspevani Vrnjčići” je započeo sa radom u decembru mesecu u Vrnjačkoj Banji, a horom diriguje, profesorka muzike, Кatarina Aksentijević.\nRaspevanih Vrnjčića ima ukupno tridesetpetoro, uzrasta od 6-12 godina, svoj premijerni nastup imali su za Svetosavsku akademiju, a očekuje ih i Raspevano proleće, Dan opštine, Кarneval i gostovanja u opštinama sa kojima i sarađujemo na ovom projektu, Gornji Milanovac i Prokuplje. U periodu od januara do marta organizovane su i predviđene radionice obuke članova hora za poštovanje različitosti i ostvareno je podizanje senzibiliteta zdrave dece za decu sa posebnim potrebama. Centar za decu i omladinu je u saradnji sa Кulturnim centrom, osnovnim i srednjim školama učestvovao u organizaciji manifestacije obeležavanja dana Svetog Save 27. Januara na kojoj je po prvi put Inkluzivni hor uzeo učešće i predstavio se široj javnosti.


Pripremno ročište - Blic Online\nU ponedeljak je pred Višim sudom u Sremskoj Mitkovici održano pripremno ročište u slučaju dvostrukog ubistva koje se dogodilo krajem decembra 2020. godine u ataru sela Jarak, kada je, prema optužnici, Dejan Erić (40) ubio braću Predraga i Stanislava Jeličić zbog sukoba oko posla sa tartufima.\nPred Višim sudom u Beogradu danas će biti održano pripremno ročište vlasniku škole glume u Beogradu Miroslavu Aleksiću, optuženom za više silovanja i polnih uznemiravanja polaznica njegove škole.\n"ZAKASNIO SAM 40 SEKUNDI..." Brat Velje Nevolje osumnjičen za ubistvo najboljeg druga, U SUDNICU DOŠAO NASMEJAN, Ivanov otac: "Dižeš ruke kao da si pobednik. Kome se smeješ, bratu svom kog si ubio?!"\nRekao sam mu: "Pogledaj me na šta ličim" i pokazao sam mu na crni flor... Da je prošao samo i spustio glavu ne bih mu se više ni obratio, ali on je digao ruke uvis i smeje se... Kad sam to video u meni je nešto puklo... Dižeš ruke kao da si pobednik, a znaš da si ubio najboljeg druga, brata si ubio. Kome se smeješ, smeješ se bratu svom kog si ubio?!\nKosmajac stigao u Viši sud (FOTO)\nKontroverzni biznismen Dragoslav Kosmajac stigao je danas u Viši sud u Beogradu, gde se održavapripremno ročište u procesu protiv njega i još dvojice optuženih za zloupotrebe sa građevinskim zemljištem na Zvezdari.\nŠPIJUNSKA AFERA Održano pripremno ročište u procesu protiv nekadašnjeg načelnika Generalštaba\nPripremno ročište u procesu protiv nekadašnjeg načelnika Generalštaba, penzionisanog generala Momčila Perišća i još dva optužena za špijunažu, održano je danas u Višem sudu u Beogradu.\nBEOGRAD - U Specijalnom sud u Beogradu za ponedeljak je zakazano pripremno ročište u procesu protiv troje francuskih državljana optuženih da su 13. marta ove godine u naselju Braća Jerković u Beogradu oteli dvogodišnju devojčicu Mašu iz ruku majke.\nDRUGI POKUŠAJ Sutra pripremno ročište Đorđu Preliću\nSLUČAJ TATON: Ponovo odloženo suđenje Đorđu Preliću\nU Višem sudu u Beogradu danas je ponovo odloženo pripremno ročište kojim je trebalo da otpočne ponovljeno suđenje navijaču Partizana Đorđu Preliću, zbog optužbi da je jedan od organizatora nereda u kojima je ubijen francuski navijač Bris Taton 2009. godine u centru Beograda.\nSLUČAJ TATON Đorđe Prelić na sudu u ponedeljak\nĐorđe Prelić, navijač FK “Partizan” koji je jedan od optuženih za ubistvo francuskog navijača Brisa Tatona, u ponedeljak će iz Centralnog zatvora biti sproveden u Palatu pravde, gde će se održati pripremno ročište na njegovom ponovljenom suđenju.\nU Specijalnom sud u Beogradu danas je nastavljeno pripremno ročište u procesu protiv četvorice nekadašnjih pripadnika Resora Državne bezbednosti (DB) optuženih za ubistvo novinara i vlasnika "Dnevnog telegrafa" Slavka Ćuruvije. Sudjenje će pred Specijalnim sudom u Beogradu početi 1. juna, odlučilo je danas sudsko veće na pripremnom ročištu.\nPočetak suđenja za ubistvo Ćuruvije verovatno u julu\nNastavak pripremnog ročišta u slučaju ubistva novinara Slavka Ćuruvije zakazan je za 24. april, a suđenje će najverovatnije početi u julu, kazao je danas Rajko Danilović, pravni zastupnik porodice Ćuruvija.\nROČIŠTE ZA UBISTVO ĆURUVIJE Legija ključni svedok\nU Specijalnom sudu u Beogradu danas je na pripremnom ročištu optuženima za ubistvo Slavka Ćuruvije Tužilaštvo za organizovani kriminal iznelo predloge dokaza.\nSutra pripremno ročište u postupku protiv Predraga Bubala\nPred Specijalnim sudom u Beogradu sutra bi trebalo da se održi pripremno ročište u procesu protiv bivšeg ministra privrede i privatizacije Predraga Bubala i još sedam optuženih za zloupotrebe prilikom prodaje paketa državnih akcija u "Luci Beograd" preduzeću Milana Beka "Vorldfin" iz Luksembruga.\nOkrivljeni za ubistvo Fedora Frimermana se grlio sa sudskom stražom\nU Višem sudu u Beogradu danas je održano pripremno ročište na suđenju za ubistvo Fedora Frimermana, kog je obezbeđenje splava "Saund" na Starom sajmištu isprebijalo do smrti 26. jula 2013. Po izlasku iz sudnice, okrivljeni Dejan Mihajlović zvani Džin (40) pozdravio se sa sudskom stražom, grleći se sa njima.\nSaznajemo: Novi dokazi na suđenju protiv šefova DB-a za atentat na Draškovića\nNa pripremnom ročištu za ponovno suđenje trojici bivših čelnika Centra DB Beograda zbog atentata na Vuka Draškovića u Budvi zastupnik oštećenog i tužilac tražili su da se dostave dokazi iz postupka zbog istog zločina za šta su osuđeni Radomir Marković, tadašnji šef DB i pripadnici JSO-a. Veće će naknadno odlučiti do početka glavnog pretresa 13 decembra.\nNastavak pripremnog ročišta protiv Saše Dragina\nPripremno ročište u procesu protiv bivšeg ministra poljoprivrede Saše Dragina i 20 njegovih saradnika optuženih za zloupotrebe u pančevačkoj "Azotari", nastavljeno je danas u Specijalnom sudu u Beogradu bez prisustva javnosti.


Austrijski kancelar bez sna\nSebastijan Kurc, austrijski kancelar je najmlađi šef jedne vlade u svetu, zbog poslovnih obaveza ima samo malo vremena za san i ...\nAustrijski kancelar Sebastijan Kurc, najmlađi šef jedne vlade u svetu, zbog poslovnih obaveza ima samo malo vremena za san i odmor. Nakon što je, pre nekoliko nedelja "prozvao" bečke vlasti da previše spavaju, u Austriji se povela diskusija o njegovoj izjavi.\nNAJMLAĐI ŠEF VLADE NA SVETU JE RADOHOLIČAR! Kurc ustaje u cik zore, a smiruje se tek iza ponoći: Srećan sam kad ...\nOn je pre nekoliko nedelja "prozvao" bečke vlasti da previše spavaju, pa se u Austriji povela diskusija o njegovoj izjavi. Kurc je tada rekao da se situacija u zemlji nepovoljno razvija u pravcu da se sve više spava, umesto da se radi.\nAustrijski kancelar Sebastijan Kurc sastaće se 20. februara u Vašingtonu sa američkim predsednikom Donaldom Trampom. - Raduje me što ću 20. februara imati radni sastanak u Beloj kući s predsednikom SAD: SAD su svetska sila i naš drugi najvažniji trgovinski partner - napisao je ...\nOn je najmlađi predsednik vlade jedne države, a najmanje i SPAVA


Betonsko platno koje posle dodavanja vode očvrsne i formira kuću\nAnđela Aleksić, 26.09.2019. 1 2 min za čitanje\nDodajte vodu preko inovativnog betonskog tekstila i za 24 časa stvrdunće se objekat Cortex Shelter koji je namenjen brzom podizanju izbegličkih naselja.\nStudio za konceptualnu arhitekturu Cutwork projektovao je smeštajne jedinice koje se grade od betonskog platna i koje se mogu montirati u željene, trajne oblike dodavanjem vode. Ovakva betonska konstrukcija u novom obliku očvrsne nakon 24 časa i uz minimalna održavanja može da se koristi i do 30 godina.\nBiro Cutwork je kroz projekat Cortex Shelter prikazao kako se mogu poboljšati životni uslovi za čak 25,9 milona izbeglica koliko je trenutno registrovano od strana Ujedinjenih Nacija.\n„Naša misija je da stvorimo stabilnost i sigurnost za ljude koji su izgubili svoje domove i obezbedimo im jednostavne temelje za obnovu zajednice i rađanje nade.“ – rekla je za Dezeen izvršna direktorka Cutwork, Kelsea Crawford. Za izgradnju ovih kuća nisu potrebni kvalifikovani radnici, već samo dvoje ljudi u toku jednog dana mogu podići jednu jedinicu.\nNakon dodavanja vode betonskom platnu, tkanina se rastvara u vodi, ostavljajući beton da očvrsne u željenom obliku.\nBazu predstavlja ram od metalnih cevi preko kojih se postavlja kompozitni materijal Cortex Composite, koji se zatim hidrira. Nakon dodavanja vode betonskom platnu, tkanina se rastvara u vodi, ostavljajući beton da očvrsne u željenom obliku.\nPrema rečima proizvođača, Cortex Composite je dva puta jači od tradicionalnog betona, a imajući u vidu da su ove betonske plahte debljine svega 1,25 centimetara smanjuje se i negativan karbonski uticaj na okruženje.\nUdobniji od šatora\nTermoizolacioni paneli postavljaju se s unutrašnje strane objekta, tako da se mogu jednostavno održavati. Ovaj prostor je udobniji od šatora koji se obično koriste u izbegličkim kampovima.\nU unutrašnjosti objekta ima dovoljno prostora za organizovanje kuhinje i kupatila, što je dodatna prednost u odnosu na tradicionalne forme kampovskih jedinica, gde su ovi prostori uglavnom zajednički.\nIz Cutworku veruju da bi primena Cortex Shelter pri formiranju izbegličkih kampova znatno doprinela raseljenim zajednicama da postanu sigurnije i samoodrživije. Osim toga, ista tehnologija bi mogla da se primeni za izgradnju prodavnica, obrazovnih objekata, pa čak i stadiona.\nNakon izlivanja vode, ova betonska konstrukcija očvrsne nakon 24 časa i uz minimalna održavanja može da se koristi i do 30 godina.\nSolarni paneli se mogu postaviti na krovu jedinice, kako bi se obezbedila dodatna energija za rasvetu i punjenje baterija telefona.\n#beton #beton voda #betonsko platno #Cortex Composite #Cortex Shelter #Cutwork #izbeglice #izbeglicki kamp #privremeni smestaj #skloniste #smestaj za izbeglice\nKako ponašanje pešaka, biciklista i vozača može učiniti naše gradove pametnijim\nRasprodate karte za konferenciju BuildUp 2019!\nOdržive prednosti betonskih konstrukcija\nTematski podovi u gimnaziji na novosadskom Kamenjaru\nGrađevinske hemikalije BASF za EURO 2012\nKoja je cena po m2 ovakvog objekta to se ne spominje?\nOstavite odgovor na Dr. Odustani od odgovora\nNagrada Salona: Od slovenačkih arhitekata za belgijski Gent\nPutevi od papira: Celulozni otpad daje betonu čvrstoću i elastičnost\nDaiBau: Svi izvođači, proizvodi i cene na jednom mestu\nKako će izgledati paviljon Srbije na 17. Bijenalu arhitekture u Venciji\nBudućnost je stigla: Useljena prva 3D štampana kuća u Evropi\nStaklo na zidu iznad radne ploče: Atraktivno i praktično rešenje za kuhinje


RTCG - Radio Televizija Crne Gore - Nacionalni javni servis :: Svijet :: Tramp neće uvesti carine na uvoz evropskih automobila\nJUNKER OPTIMISTIČAN 08. 11. 2019. 09:15 >> 09:19 0\nOdlazeći predsjednik Evropske komisije Žan-Klod Junker rekao je da je uvjeren da američki predsjednik Donald Tramp neće narednih dana uvesti nove carine na uvoz evropska vozila.\n"Tramp će malo kritikovati, ali neće biti carina (dodatnih) na automobile", rekao je Junker u intervjuu za današnji njemački Zidojče cajtung (Suddeutsche Zeitung).\nJunker je ponovio da Tramp to neće uraditi i rekao novinaru da govori sa čovjekom "potpuno upoznatim sa stvarima".\nSAD treba do sredine novembra da odluče da li će povećati carine na automobile i rezervne djelove koji dolaze iz EU. U maju je Tramp na šest mjeseci, do sredine novembra, odložio svoju odluku o uvođenju dodatnih carina.\nUkoliko bi bile uvedene, te mjere bi prije svega pogodile njemačke proizvođače, kao što su Folksvagen, BMW ili Dajmler.\nAmerički ministar trgovine Vilbur Ros je nagovijestio 3.novembra da SAD možda neće morati da uvedu nove carine.\nOn je rekao da su imali vrlo dobre razgovore sa "evropskim, japanskim i korejskim prijateljima", gdje se nalaze glavni proizvođači automobila.


Vize | EURAXESS\nHome › Information& Assistance › Vize\nSavjet ministara Bosne i Hercegvoine je definisao bezvizni i vizni režim, kao i pojedinosti o državljanima zemalja koji za ulazak u Bosnu i Hercegovinu trebaju neki drugi dokument pored pasoša.\nUlazak i izlazak iz zemlje je jednostavan ukoliko imate odgovarajuću dokumentaciju.\nDržavljani sljedećih zemalja mogu ući u Bosnu i Hercegovinu sa pasošem ili ličnom kartom koja potvrđuje identitet i državljanstvo:\nAndore, Crne Gore, Lihtenštajna, Monaka, San Marina, Srbije, Svete apostolske stolice i Švajcarske\nDetaljne informacije o državama čiji su građani izuzeti od viza za ulazak u Bosnu i Hercegovinu možete pronaći na linku.\nOstalima su potrebne vize koje se mogu pribaviti u ambasadama i konzularnim predstavništvima Bosne i Hercegovine u svijetu. Formalno, osobe koje uđu Bosnu i Hercegovinu sa vizom, imaju obavezu prijave boravka u policiji u roku od 24h od ulaska u državu.\nUkoliko ulazite u Bosnu i Hercevoginu sa privatnim motornim vozilom, potrebno je da imate potvrdu o registraciji vozila, dokaz o vlasništvu nad vozilom i dokaz o posjedovanju polise osiguranja validnog na teritoriji Bosne i Hercegovine. Ukoliko ne posjedujete takvo osiguranje, potrebno je da ga kupite na graničnom prelazu.\nMinimum sredstava potrebnih za boravak stranaca na teritoriji Bosne i Hercegovine je 150 BAM – 150 konvertibilnih maraca (ili ekvivalent u dostupnoj konvertibilnoj valuti), za svaki dan planiranog boravka.\nLista ambasada i konzularnih predstavništva Bosne i Hercegovine u svijetu\nLista stranih ambasada i konzularnih predstavništava u Bosni i Hercegovini\nIsticanje važenja vize\nZahtjev za produženje roka važenja viza podnosi se organu Ministarstva unutrašnjih poslova, nadležnom za poslove stranih državljana, prema mjestu prebivališta stranog državljanina.\nDatum isteka vize se produžava za period do 90 dana.